Feina institucional dAlternativa per Pollença al 2013"\nShowing article 715 of 10334 in channel 13961322\nFeina institucional dAlternativa per Pollença al 2013\nNext [26/12] «Acracia» - Tortelier - Martí Ibáñez - Peiró - Borghesi - «El Yatero» - Vieira - Sallitto - Bruguera - Castoriadis - Cambra\nPrevious [25/12] Congrés de «Los Desheredados» - Federation of Yiddish-Speaking Anarchist Groups - VI Congrés de l'FNOA - Refundació de l'AIT - Maynar - Garnier - Jelinek - Martín Arjona - Capdevila - García Casino - Perlongher - Mac-Nab - Durupt - Patorni - Souvenance - Lidón\nAvui publicar un resum del que ha estat la nostra feina institucional aquest 2013, en solitari i de forma conjunta amb altres grups de l'oposició.\nLes mocions d’Alternativa\n- Els sis grups de l’oposició vam demanar tota una sèrie d’informació que consideram bàsica, un calendari de compliment de les mocions aprovades i no executades i igualment vam fer una bateria de preguntes per revisar l'estat del municipi i la feina feta per cada regidor.\n- Moció (signada també per PSOE, PSM i Esquerra) per millorar la participació ciutadana. Retirada per agilitzar els canvis. Ja hem fet una primera assemblea oberta.\n- Moció relativa a l’auditoria demanant que es publiqui a la pàgina web de l’Ajuntament i que es realitzi un informe jurídic sobre l’auditoria per confirmar o no els possibles delictes que s’hagin pogut cometre i, si és el cas, denunciar-los als jutjats. Aprovada per unanimitat.\n- Moció per evitar els desnonaments al municipi de Pollença. Aprovada per unanimitat.\n- Moció per a la delegació de la resolució dels expedients sancionadors en matèria urbanística al ple. Rebutjada amb els vots del PP, Lliga, CiU i UMP i el vot a favor de la resta de grups.\n- Moció relativa a abandonar la fumigació amb herbicides. Aprovada amb els vots a favor d’Alternativa, PSOE, PSM, Esquerra i no adscrits i l’abstenció de la resta.\n- Moció en contra de l’avantprojecte de llei per a la racionalització i la sostenibilitat de l’administració local. Aprovada amb els vots a favor de Lliga, Alternativa, PSOE, CiU, PSM, Esquerra i Tomeu Fuster i abstenció de PP i UMP.\n- Moció per l’aprovació de la concessió del títol de Filla Adoptiva de la Vila de Pollença a la Sra. Clara Hammerl. Aprovada per unanimitat.\n- Aprovació, si escau, de la dedicació d’un carrer a la Sra. Margarita Comas Camps. Aprovada per unanimitat.\nMocions presentades conjuntament amb altres grups de l’oposició\n- Moció d’Alternativa, PSOE, UMP i Esquerra relativa a allargar la ruta de la Pedra en Sec fins a la Cala Sant Vicenç. Aprovada per unanimitat.\n- Moció del PSM, Alternativa, PSOE, CiU i Esquerra per a l’inici d’un procés per a la sol·licitud de la declaració del Simulacre de Moros i Cristians com a festa d’interès cultural. Aprovada per unanimitat.\n- Moció presentada pels grups municipals PSM, Alternativa i Esquerra sobre la sol·licitud al Consell de Mallorca de retirada d’obstacles de la carretera Vella de Lluc. Aprovada pels vots a favor d’Alternativa, PSOE, PSM, Esquerra i Malena i Tomeu de la Lliga. Abstenció del PP, CiU, UMP i en Martí de la Lliga.\n- Moció presentada pels grups municipals Esquerra, Alternativa, CiU i PSM de rebuig al Pressupost General de l’Estat 2013 pel finançament injust previst per a les Illes Balears. Aprovada amb l’abstenció de PP i UMP i vot a favor de la resta de partits.\n- Moció presentada per PSM i Alternativa d’adhesió de l’Ajuntament de Pollença a l’òrgan fundacional de la Xarxa de Municipis de les Illes Balears pel Ramon Llull. Aprovada amb l'abstenció del PP.\n- Moció presentada per Esquerra i Alternativa en defensa de l’autonomia local.Aprovada per unanimitat.\n- Moció presentada per Alternativa, PSOE, PSM, UMP i els dos regidors no adscrits relativa a la delegació de l’aprovació de les Bases de la contractació de la direcció artística del Festival 2013 de Pollença al Ple. Aprovada amb els vots a favor d’Alternativa, PSOE, UMP, PSM, Esquerra i no adscrits. Vot en contra de PP, Lliga i CiU.\n- Moció del PSM (firmada per tots els grups de l’oposició (excepte CiU)) relativa a la implantació de la zona verda d’aparcaments al Port de Pollença. Aprovada per unanimitat amb una esmena per estudiar el tema per implantar la zona verda al 2014.\n- Moció presentada per PSM. CiU, Lliga, Alternativa i PSOE de rebuig a la implantació obligatòria del decret sobre el tractament integrat de llengües TIL als centres educatius. Aprovada amb els vots a favor de Lliga, Alternativa, PSOE, CiU, PSM, Esquerra i Tomeu Fuster i l'abstenció de PP i UMP.\n- Moció d'urgència sobre la defensa del fondeig gratuït a la punta de l'Avançada presentada per Alternativa, PSOE, CiU, UMP, PSM, Esquerra i Tomeu Fuster.Aprovada amb els vots a favor d'Alternativa, PSOE,CiU, UMP, PSM, Esquerra i Tomeu Fuster i l'abstenció de PP i LLiga.\n- Moció presentada pels grups municipals PSOE, Alternativa, regidors no adscrits, Esquerra i PSM en relació al TIL. Aprovada amb l'abstenció d'UMP i el regidor del PP, en David Alonso.\n- Moció presentada pel PSM, Esquerra, Alternativa i regidors no adscrits relativa a la modificació de la Llei de Símbols de les Balears. Aprovada amb 8 vots a favor d'Alternativa, PSM, Esquerra, Tomeu Fuster, Lliga i CiU, 1 vot en contra del regidor del PP, en David Alonso, 5 abstencions de la resta de regidors del PP i UMP.\n- Moció presentada per PSOE, Alternativa, PSM, Esquerra i regidors no adscrits de suport de l’Ajuntament a una educació de qualitat i contra l’aplicació del TIL i compromís dels representants municipals per defensar aquesta postura.Rebutjada en segona votació pel vot de qualitat batle: vots en contra de PP, Lliga i CiU. Abstenció d'UMP i vots a favor d'Alternativa, PSOE, PSM, Esquerra i no adscrits.\n- Al Reglament de Règim Interior de la Residència Social de Santo Domingo.Al·legacions molt diverses a l'articulat del Reglament que van ser acceptades en gran mesura.\n- Al Pla Hidrològic. Demanam recuperar la figura de zones humides potencials i la seva corresponent cartografia tal com era a l'anterior esborrany del Pla Hidrològic i restaurar al seu estat natural les zones humides que s'han alterat, impermeabilitzat mitjançant obres, o que han patit compactació o farciments, posteriors a la Llei d'Aigua de 1985. No han estat contestades.\n- A l’ordenança reguladora del preu públic per assistència als concerts Festival internacional de Pollença. Proposàvem, amb la resta de grups de l'oposició, que el descompte pels residents a Pollença fos del 25% en comptes del 10% i contra el canvi proposat per l'equip de govern de què fos la Junta de Govern i no el ple de l'Ajuntament qui fixi els preus del Festival. Només va ser acceptada aquesta darrera al·legació.\n- A l'ordenança fiscal reguladora de la taxa per la prestació dels serveis assistencials del Patronat Social Santo Domingo de Pollença. Es van acceptar les nostres al·legacions que milloraven diferents articles de l'ordenança.\n- A la sol·licitud de concessió administrativa de la terrassa i embarcador, formulada per Capuccino Puerto Pollença. Demanam que sigui denegada la sol·licitud i que es restauri el tram de costes afectat al seu estat natural i mediambiental original. Pendent de resoldre.\n- A l’ordenança fiscal reguladora de la taxa per a la prestació del servei de celebració de matrimonis civils. Per mantenir la taxa actual i evitar una pujada d'un 100%. Pendent de resoldre.\n- A l’ordenança fiscal reguladora de la taxa pel servei de recollida domiciliària i tractament de fems i residus. Per invertir els doblers no en una petita rebaixa de les taxes sinó en un repartiment més just de les mateixes. Pendent de resoldre.\n- A més estam fent feina per presentar en aquest moment al·legacions a l’ordenança municipal de seguretat i convivència ciutadana i al catàleg de patrimoni\n*Nota: Podeu consultar totes les mocions al nostre web: http://alternativaperpollenca.com.\nHem començat a repartir el nostre Urxella de paper, al que ja hem arribat al número 29. El podeu llegir i descarregar a l'adreça. Al mateix trobareu un resum del 2013.


25 octubre, 2019 • Respira Fotografia\nObrim agenda per les sessions de Nadal!\nDeixeu un comentari\t/ Infantil / Per\tRespira Fotografia\nJa tenim aquí les esperades sessions de Nadal! A Respira Fotografia el Nadal sempre arriba abans, ja que necessitem organitzar-nos amb molt de temps perquè tots els vostres nens i nenes puguin lluir les seves fotos ben boniques i regalar-les als qui més estimeu. És per això que les sessions les realitzem únicament des de finals d’octubre i durant el mes de novembre.\nLes places són limitades, reserva tan aviat com puguis per assegurar la teva!\nDeixeu un comentari\t/ Familia / Per\tRespira Fotografia\nSovint sorgeixen dubtes sobre quin vestuari escollir per la vostra sessió en família. Tots volem que la sessió vagi rodada, i el vestuari jugarà un paper molt important.\nÉs per això que us donarem algunes idees i exemples, perquè no passeu hores donant voltes i capgirant el vostre armari.\nDeixeu un comentari\t/ Newborn / Per\tRespira Fotografia\nL’arribada d’un nou membre a la família és un moment molt especial, però sabem que alhora, aquesta arribada capgira el vostre món i pot costar organitzar-se o tenir en compte alguns detalls que segur que en un altre moment de les vostres vides no s’escaparien. Ens encanten aquest tipus de sessions perquè sabem el valor …\nQuan és el millor moment per realitzar una sessió newborn? Llegeix més »\nDeixeu un comentari\t/ General / Per\tRespira Fotografia\nQuina emoció! Estem molt il·lusionats perquè per fi surt a la llum un projecte amb el que portem molt de temps treballant-hi de valent, i de la mà de Gustavo Gonzalez (GonMedia). Sí, estem parlant del nou web de Respira Fotografia! No podriem estar més contents amb el resultat! Hem renovat els continguts i el disseny, hem …\nEstrenem pàgina web! Llegeix més »


Casa envoltada de natura - Osona Activa\nCompra\t235,000€ - Casa\n82532 376 181 3 Habitacions 1 Lavabo 1 Garage 2001 Year Built\nEstàs buscant una casa que estigui envoltada de natura? Para atenció, aquesta pot ser del teu interès.\nCasa a 4 vents situada a la urbanització de Sant Pau, Centelles.\nTé una superfície de terreny de 365 m2 i la superfície construïda de 181 m2. Està distribuïda de la següent manera:\nA peu de carrer tens una entrada a un garatge de 61 m2 amb un bany auxiliar. Hi ha unes escales interiors per accedir a l’habitatge.\nEn el primer pis, que queda l’altura del jardí, trobem la part habitable amb una superfície de 72 m2 útils, tens la cuina equipada i en bon estat, el menjador amb una estufa de llenya, rebedor, un bany complet amb plat de dutxa, dues habitacions dobles i una individual.\nPer la part exterior es pot accedir a les golfes que estan habilitades.\nEl jardí està dividit en dues parts, un a la part davantera de la casa on es podria fer una piscina i part posterior pensat per tenir un hort.\nTancaments de fusta amb vidre doble a totes les finestres menys els porticons del menjador, que és amb vidre simple. La calefacció és l’estufa de llenya.\nActualment, la casa té fosa sèptica, en un màxim de dos anys aproximadament s’ha de fer la connexió al clavegueram general que està acabat de fer.\nLa finca està afectada per una afecció urbanística en el registre de la propietat. Es descomptaria del preu final el total que quedés per pagar en aquell moment de la primera fase. Quedarà pendent les següents fases que no hi ha data establerta per començar a fer pagaments.\nConsum d'energia: 398 kWh/m²a\nEstàs buscant local comercial a Centelles? A Osona Activa…\tMés detalls


El Vaixell l’Astral visitarà Mallorca. »\nEl Vaixell l’Astral visitarà Mallorca.\nAmb la signatura del’acord de col·laboració entre la Fundació Barça i l’organització Proactiva Open Arms, per dur a terme un seguit d’activitats de sensibilització sobre la greu crisi humanitària que pateixen milions de persones desplaçades i refugiades d’arreu del món, especialment en l’àrea del mar Mediterrani.\nLa primera acció conjunta d’amb dues entitats es materialitza en el suport que dona la Fundació Barça al vaixell Astral que des de l’1 de novembre fins a finals de desembre recorrerà diferents ports de la costa catalana i posteriorment Palma de Mallorca, esta previst que a Mallorca arribi el dia 18 de Desembre, les activitats per dur a terme sessions de sensibilització entre infants i joves de les escoles de Mallorca.\nA banda de les sessions de sensibilització amb nens i infants de les escoles de la zona, el vaixell Astral estarà obert al públic durant el dia i es faran visites guiades a càrrec de la tripulació del vaixell. L’horari de visites serà de 10:00 a 14:00 hores i de 16:30 a 20:00 hores.\nCap de setmana perfercta Actes de les Penyes


Víctor Terradellas abandona Junts per Catalunya i renuncia a ser candidat per Reus\nProposa de crear una plataforma per a acabar de concretar la DUI del 2017\n24.05.2022 - 04:22\nActualització: 24.05.2022 - 16:12\nL’ex-dirigent de CDC Víctor Terradellas ha anunciat que renunciava a concórrer a les primàries de JxCat per ser candidats per Reus (Baix Camp), per falta de “neutralitat” del procés, i es dóna de baixa com a militant del partit.\nEn un escrit a què ha tingut accés Efe explica que les primàries per a l’elecció del candidat de Junts per Reus que rellevarà el batlle actual, Carles Pellicer, “no són unes primàries ni ho poden ser”. I afegeix que tot s’ha pactat perquè la successora sigui Teresa Pallarès, segona tinenta de batlle del municipi.\n“Els òrgans de direcció han actuat sense cap mena de neutralitat. Avui anuncio que no vull ser partícip d’aquest joc”, diu. “He topat amb presumptes errors, expulsió del grup local de WhatsApp, informació amagada, avals i vot condicionats” diu també. I encara hi afegeix: “pèrdua de confiança, obstacles per part del partit a nivell local i cap facilitat a nivell nacional”. Terradellas deixa entendre que JxCat li ha posat tota mena de traves i pressions per evitar que fos el candidat per Reus a les eleccions municipals del 2023.\nI encara: “Un partit, una direcció que no defensa la veritat ni el projecte, no crec que sigui el partit del president Puigdemont. Ell ho va construir per actuar amb unes formes diferents i no repetir estructures del passat.”\nDesprés d’afirmar que l’independentisme és “orfe” d’opció electoral a Reus i a Catalunya, Terradellas fa una crida a crear una plataforma per a acabar de concretar la declaració unilateral d’independència del 27 d’octubre del 2017.


TEMES 3-4  | Geografia (UB) | Unybook\nTEMES 3-4 (2015)\nTEMA 3. Els SIG (Sistemes d’Informació Geogràfica) Definicions de SIG ‘’Tot el que passa, passa a algun lloc’’. Què són els SIG o Geographic Information System? - La informació geogràfica es basa en dos aspectes:  Informació sobre atribut: què? (ex: nom, mesures, preu...). Què vull analitzar o mostrar.\n Informació sobre posició: on? (ex: coordenades, codi postal, adreces...). Aplicació a una localització a partir d’una variable.\n- El concepte SIG és complex. No hi ha una definició estàndard.\n- En qualsevol cas, totes coincideixen en què és un sistema integrat per treballar amb informació espacial, útil per l’anàlisi i la resolució de problemes en diferents àrees de coneixement.\n- Sistema de representació gràfica que permet representar un conjunt d’entitats espacials, a partir de l’associació d’una base de dades georeferenciades (amb unes coordenades) que permeten creuar capes d’informació amb l’objectiu d’analitzar i gestionar el territori.\n- Un SIG no és només un sistema informàtic per dibuixar mapes a diferents escales i amb projeccions i colors diferents. Un SIG és una eina d’anàlisis que permet identificar relacions espacials entre les diferents informacions contingudes dins del mapa.\n- Un SIG no emmagatzema un mapa de forma convencional, un SIG guarda les dades de tal manera que es poden mostrar en funció del nostre propòsit o bé en funció de les eines d’anàlisis que el propi sistema ens facilita.\n- La base dels SIG: capes d’informació  Capes (Layers) d’Informació geogràfica digitals que representen diferents variables o objectes.\n Aquesta estructura permet la integració de diferents capes d’informació.\n- Permet dur a terme anàlisi per obtenir resultats en imatges o taules.\n- Són útils perquè ens permeten:  Millorar el coneixement que tenim del territori i dels processos que en ell intervenen, per tal d’ajudarnos a gestionar i solucionar problemes espacials complexos relacionats amb camps tant diversos com poden ser: - Planificació i gestió del territori (ex.:en quina/es zona/s de la ciutat X caldria construir un nou equipament escolar, hospital, etc.).\n- Mediambientals (ex.: on localitzar un abocador).\n- Geomarketing (ex.: on ubicar un nou centre comercial, etc.).\nHistoria i actualitat dels SIG  1962: Roger Tomlinson, “el pare dels SIG” CGIS (Canadian Geographic Information System): un sistema de mesura de mapes informatitzat.\n Anys 70: el Laboratori de Harvard gran influència en el desenvolupament dels SIG.\n El 1972 es llança el Landsat1 (Earth Resources Technology Satellite 1), el primer satèl·lit de teledetecció de la superfície terrestre.\n- Expansió del PC  Anys 1980: La comercialització – primers clients: empreses forestals i agències de recursos naturals.\nGrans avantatges en la gestió.\n Anys 1990: El gran negoci.\n- Aparició de productes comercials: ArcInfo, MapInfo, IDRISI, ArcView...\n- A partir del 2000:  Durant la última dècada expansió del software SIG demanda de dades cartogràfiques i serveis basats en la localització (LBS).\n- Degut a: - desenvolupament de les tecnologies de la informació.\n- les tecnologies mòbils.\n- els sistemes de posicionament mundial.\nAlgunes aplicacions - Cadastre.\n La seva principal funció és la d’ajudar en la recaptació d’impostos.\n- Planificació urbana.\n SIG implementat en un ajuntament per dur a terme tasques com la gestió dels impostos municipals, vigilar que es compleixi la normativa urbanística, localització de nous equipaments, gestió del transport públic, etc.\n Traçat de noves línies segons les necessitats dels usuaris, valoració de l’impacte ambiental causat per les noves línies, inventari de xarxes, sistemes de navegació, etc.\n- Gestió de les xarxes d’infraestructures bàsiques (elèctrica, telefònica, aigua, gas, etc.).\n Necessitat de cartografia de gran precisió i una base de dades amb les característiques de la xarxa. Molt utilitzada per la gestió de les avaries, per a la generació de plans tècnics, etc. Així doncs, l’objectiu és el manteniment de la xarxa però també s’utilitza per decidir on obrir noves línies, elaborar anàlisi de mercats, etc.\n Localització i caracterització de la competència, anàlisi de mercat, determinar les zones més adequades per expandir determinades activitats comercials, etc.\n- Prevenció de riscos naturals o antròpics.\n Per la presa de decisions en situacions de catàstrofe (inundacions, fuites de radiació nuclear, etc.).\n- Gestió d’equipaments socials.\n Serveis sanitaris, centres escolars, esportius, culturals, plans d’emergència,... Ajuden en la planificació i localització de nous centres.\n- Recursos Miners.\n Anàlisis d’elements puntuals (sondejos), lineals (perfils topogràfics o xarxa elèctrica), superfícies (àrees d’explotació) i volums (capes geològiques).\n- Cartografia digital en 3D.\n Planificació d’ondes de ràdio o televisió per ubicació antenes, optimització de xarxes, interferències, viabilitat tècnica en la seva construcció. També serveix per l’estudi de l’espai aeri.\n- Demografia, sobretot en la utilització de variables demogràfiques, per a la seva distribució espacial.\n- Medi ambient: recursos naturals.\n Aplicacions forestals (ex.: inventariar el bosc i veure on es poden talar arbres i on no, analitzar les pautes de propagació del foc, etc.).\n Agricultura: inventariar les zones òptimes per un determinat conreu, ús del sòl, etc.\n Canvis en els usos del sòl: canvis vinculats a fenòmens com poden ser l’urbanisme, l’abandonament de terres cultivades, expansió de regadius, etc.\n Gestió dels recursos naturals (inventariar els recursos naturals existents, localitzar noves zones per l’explotació de recursos, estudis de l’evolució dels recursos al llarg dels anys, etc.).\n Incendis forestals: determinar zones de risc, avaluació de danys i gestió de les masses forestals.\nTEMA 4. Geografia de la població - És aquella ciència geogràfica, dins la branca de Geografia Humana, que estudia la desigual distribució espacial de la població humana sobre la superfície terrestre, el seu dinamisme natural i migratori, i la causa de tots aquests fenòmens.\n- Cens de població  Universal.\n finalitat estadística.\n- Padrons municipals.\n- Fonts d’informació: INE, EUROSTAT, ONU.\nPoblament - Distribució de la població en l’espai geogràfic. Estudia la distribució espacial dels assentaments humans.\nDistribució de la població absoluta per països / Distribució de la densitat de població per països - Els mapes anamòrfics: densitat de població...\nTaxes demogràfiques relacionades amb els moviments naturals de la població - Taxa bruta de natalitat: Ens indica quantes persones han nascut per cada 1.000 habitants per a una població i període determinats (normalment 1 any concret).\n- Taxa bruta de natalitat = (Naixements o nascuts vius / Població total) x 1.000 (en ‰).\n- Alta >30‰, moderada 15-30‰i baixa <15‰.\n- Catalunya 2008: baixa -> 12,1‰(Font: Idescat).\n- Taxa bruta de mortalitat: Ens indica quantes persones han mort per cada 1.000 habitants per a una població i període determinats (normalment 1 any concret).\n- Taxa bruta de mortalitat = (Defuncions / Població total) x 1.000 (en ‰).\n- Alta >20‰, moderada 10-20‰i baixa <10‰.\n- Catalunya 2008: baixa -> 8,1‰(Font: Idescat).\n- Taxa bruta de creixement natural o vegetatiu: És la diferència entre la taxa bruta de natalitat i la taxa bruta de mortalitat.\n- Taxa bruta de creixement natural = Taxa bruta de natalitat – Taxa bruta de mortalitat.\n- Alta >25‰, moderada 10-25‰i baixa <10‰(molt baixa <5‰), i si és negativa hi ha un decreixement natural (països centreeuropeus com Àustria).\n- Catalunya 2008: molt baixa -> 4‰(Font: Idescat).\n- Taxa general de fecunditat: És com la taxa de natalitat però només tenint en compte les dones en edat fèrtil (de 15 a 49 anys).\n- Taxa general de fecunditat = (Naixements / Dones de 15 a 49 anys) x 1.000 (en ‰).\n- Alta >180‰, moderada 50-180‰i baixa <50‰.\n- Catalunya 2008: baixa -> 48,7‰ (s’ha recuperat una mica en la darrera dècada: immigració recent en edat fèrtil + les generacions del baby boom han tingut els seus fills).\n- Índex sintètic de fecunditat: Ens indica el nombre de fills per dona en edat fèrtil. El valor mínim que assegura el reemplaçament generacional és de 2,1 fills per dona. És 2,1 i no exactament 2 (home i dona) perquè es considera que sempre hi ha el risc que no tots 2 arribin a l’edat de reproducció.\n- Índex sintètic de fecunditat = (Sumatori de la taxa general de fecunditat per grups de 5 anys x 5) / 1.000 (en fills/ dona).\n- Es multiplica per 5 perquè els grups d’edat són quinquennals (15-19, 20-24, 25-29, 30-34, 35-39, 40-44 i 45-49).\n- Catalunya 2008: No hi ha reemplaçament generacional -> 1,55 (Font: Idescat).\n- Taxa de mortalitat infantil: Ens indica la supervivència dels nadons. Anirà directament vinculat amb el grau de desenvolupament d’un país. Dependrà de les prestacions sanitàries per a la població en general.\n- Taxa de mortalitat infantil = (Defuncions dels infants menors d’1 any / Naixements) x 1.000 (en ‰).\n- Molt alta >150‰, alta 21-150‰, moderada 5-20‰i baixa <5‰.\n- Catalunya 2008: total 3,1‰(nens 3,3‰-153 nens-; nenes 2,9‰-123 nenes-) (Font: Idescat).\n- Esperança de vida en néixer: Ens indica els anys que s’espera que viurà un nadó en néixer en una determinada població.\n- El càlcul de l’esperança de vida es pot obtenir a partir de diferents mètodes i és propi d’estudis més complexes en Demografia.\nEls països més desenvolupats tenen una esperança de vida alta, per sobre dels 75 anys. Per tant, també és un indicador del grau de desenvolupament d’un país.\nCatalunya 2007: homes 78,2 anys i dones 84,5 anys (Font: Idescat).\n- Sex ratio o relació de masculinitat en néixer: La proporció biològica de naixements segons el seu sexe. En el cas de l’espècie humana està esbiaixada i és de 1,05.\n- Relació de masculinitat en néixer = (nombre de nens nascuts vius / nombre de nenes nascudes vives).\n- Cada 1.000 naixements en l’espècie humana 488 són de sexe femení i 512 són de sexe masculí. D’aquí obtenim la relació de masculinitat de 1,05. Sovint s’indica amb índex de masculinitat = 0,512 o índex de feminitat = 0,488.\n- Pot variar segons el context social de cada país. Catalunya al 2008 va obtenir uns valors propers a 1,07.\n- Catalunya 2008: van néixer 45.984 nens i 43.040 nenes (gairebé 3.000 nenes menys).\n- Relació de masculinitat per països per a la població menor de 15 anys al 2006. El rosat representa valors més baixos (més nenes), el gris valors mitjans (igual o més nens) i el blau fosc valors més alts (força més nens) que la mitjana mundial (1,06).\n- La Xina amb 1,13 té la relació masculina més elevada del món per a la població menor de 15 anys. La segueix de prop l’Índia amb 1,1.\n- Espanya té un valor de 1,06 com la mitjana mundial.\nTaxes demogràfiques relacionades amb els moviments migratoris de la població - Taxa bruta d’immigració: Ens indica l’entrada de persones a una determinada població que han nascut o procedeixen d’un altre lloc.\n- Taxa bruta d’immigració = (Nombre d’immigrants / Població total) x 1.000 (en ‰).\n- Catalunya 2008: 24‰(Font: Idescat). Immigració externa.\n- Taxa bruta d’emigració: Ens indica la sortida de persones d’una determinada població per establir-se en una altra diferent de l’original.\n- Taxa bruta d’emigració = (Nombre d’emigrants / Població total) x 1.000 (en ‰).\n- Catalunya 2008: 11‰(Font: Idescat). Emigració externa.\n- Saldo migratori o taxa bruta de creixement migratori: És la diferència entre la taxa d’immigració i la taxa d’emigració.\n- Saldo migratori = taxa bruta d’immigració – taxa bruta d’emigració (en ‰).\n- Catalunya 2008: 13‰(Font: Idescat) *Saldo migratori extern.\n- Si el saldo és positiu indica que la població està rebent més persones d’altres llocs que no pas en surten cap a altres, i viceversa si és negatiu.\n- Taxa bruta de creixement total: És la suma de la diferència entre la taxa bruta de natalitat i mortalitat, i la diferència de la taxa bruta d’immigració i emigració.\n- Taxa bruta de creixement total = (Taxa bruta de natalitat – Taxa bruta de mortalitat) + (Taxa bruta d’immigració – Taxa bruta d’emigració) (en ‰).\n- De manera simplificada: Taxa bruta de creixement total = Taxa bruta de creixement natural + Saldo migratori (en ‰). Catalunya 2008: 17‰(Font: Idescat).\nPiràmides de població - Estructura de la població per edat i per sexe. Reflecteixen poblacions en: expansió, contracció o estabilització.\n- Reflecteixen esdeveniments històrics que deixen petja en l’estructura de la societat i de la població.\nExpansió Contracció Estabilització ...\nGeografia - TEMES 7-8 (2015) Apunte\nGeografia - Pràctica 4- Climogrames [PRÀCTICA] (2017) Pràctica\nGeografia - Pràctica 3- ICGC [PRÀCTICA] (2017) Pràctica\nGeografia i Història - Resum Lectura 3 i 4 de Geografia i Història (2016) Resumen\nGeografia - TEMA 2 (2015) Apunte


Godella viurà “El Nadal Familiar” amb multitud d’esdeveniments per a tots els públics – RiberaTV\nGodella viurà “El Nadal Familiar” amb multitud d’esdeveniments per a tots els públics\nLa localitat de Godella viurà un Nadal replet d’esdeveniments i activitats per a tots els públics. Joves, xiquets i xiquetes o adults. Tota la ciutadania gaudirà d’unes setmanes en les què l’esperit nadalenc inundarà la localitat de l’Horta Nord gràcies a la programació “El Nadal Familiar”, promoguda per l’Ajuntament.\nLes activitats començaran demà, 19 de desembre, amb l’espectacle “La Bella i la Bèstia”, orientada al públic infantil. El Teatre Capitolio a partir de les 18 hores viurà la representació d’este clàssic. Mentrestant, un dia més tard, serà el torn de l’Orquestra Casino Musical a partir de les 12 hores també en el Teatre Capitolio.\nFinalment, ja en any nou, les activitats s’orientaran a celebrar l’arribada dels Reis Mags d’Orient. El concert de PopCorn, el 2 de gener, a partir de les 12 hores en l’Ermita Salvador serà la primera activitat planificada per a l’any 2021.\nFinalment, Villa Teresita reunirà les persones més xicotetes de la casa perquè puguen entregar les cartes als Reis Mags d’Orient. Serà el 3 de gener a les 18 hores.\nCom a conseqüència de la pandèmia provocada per la COVID-19, totes les activitats programades s’han fet pensant en la seguretat dels assistents.\nTatiana Prades, regidora de Cultura de Godella, ha explicat la importància d’esta programació: “El Nadal Familiar és una aposta per activitats en les què tota la família gaudisca. Hem buscat uns espectacles que facen passar un bon rato a les persones de Godella durant el Nadal”.\n“Malgrat tot el que estem vivint amb la crisi sanitària de la COVID-19 la nostra intenció és tractar de fer arribar l’esperit nadalenc a totes les llars del nostre poble. Hem fet un esforç per a adaptar totes les activitats als protocols que ens dicten les autoritats sanitàries perquè, com sempre, siguen activitats segures per a totes les persones que assistisquen”, ha agregat la regidora.\nGodella viurà “El Nadal Familiar” amb multitud d’esdeveniments per a tots els públics added by Ribera Televisió on 18 Desembre, 2020


Rucs elèctrics: Bingo CifiCat - Reedicions\nSegona entrada dedicada a recomanacions per al Bingo Cificat, aquest cop ens centrem en la categoria Reedicions.\nPrimer, si heu arribat aquí sense saber què és el Bingo CifiCat, us deixo l'enllaç del repte literari del moment: Bingo Cificat, què és? Normes, categories i preguntes freqüents\nSegon punt, quins llibres entren a la categoria Reedicions? Tots aquells llibres reeditats en català en els últims anys (no serem exigents aquí, com a xifra orientativa deixem-ho en 5 anys aproximadament). Això vol dir llibres que ja es poguessin trobar en català anteriorment, però que se n'ha fet una nova edició, ja sigui totalment nova (nova editorial, nova traducció, nova portada) o només una revisió.\nI sense més dilacions, som-hi amb les recomanacions\nComencem amb Ursulu K. Le Guin, si encara no heu utilitzat cap dels seus llibres, teniu l'oportunitat de llegir alguna de les magnífiques edicions que ens porta Ragi Verd, recuperant algunes de les obres que feia anys que estaven descatalogades, com són: La mà esquerra de la foscor o els tres primers llibres del cicle Terramar (Un mag de Terramar, Les tombes d'Atuan o La costa més llunyana)\nPerò Raig Verd no és l'única editorial que està recuperant grans clàssics. L'editorial Laertes, amb el seu segell de L'arcà, està renovant alguns dels clàssics que tenia una mica abandonats. Al seu catàleg podem trobar: Soc llegenda de Richard Matheson, Planilàndia d'Edwin A. Abbot o, a partir del setembre, Guia galàctica per a autoestopistes de Douglas Adams\nMés traduccions recuperades recentment:\nMales Herbes i L'altra editorial, han creat un nou segell, Les altres herbes, per recuperar Flors per a l'Algernon de Daniel Keyes.\nPagès editors acaba de publicar Neuromàntic de William Gibson, obra que si no feu servir per a la categoria ciberpunk, és una gran candidata.\nEl dia dels trífids de John Wyndham, un clàssic juvenil que recupera L'altra tribu\nI ara repassem alguns clàssics catalans que podeu tornar a trobar sense problemes a les llibreries:\nAndrea Víctrix de Llorenç Villalonga (AdiA edicions). Una distopia situada a una Mallorca decadent\nLa ciutat dels joves d'Aurora Bertrana (Males Herbes). Distopia/Utopia\nQuim/Quima de Maria Aurèlia Capmany (Males Herbes). Un personatge fantàstic que viu a través del temps.\nRetorn al sol de Josep Maria Francès (Voliana Edicions). Una de les primeres novel·les de ciència-ficció en català.\nI per acabar, recordem que l'any 2018 va ser l'Any Pedrolo i moltes editorials es van sumar a l'efemèride reeditant alguns dels seus clàssics. Us deixo una llista d'algunes de les seves obres fantàstiques, distopies i més estranyes que encaixen perfectament en aquesta categoria:\nIntroducció a l'ombra (Pagès editors). Realitats alternatives i altres dimensions\nCrucifeminació (Orciny Press). Obra experimental, distòpica\nProcés de contradicció suficient (Orciny Press). Onírica i mística\nActe de violència (Sembra Llibres). Distòpica\nHem posat les mans a la crònica (Tigre de paper). Distòpica\nI si no teniu temps per una novel·la, us recomano visitar el Quiosc d'El Biblionauta, que fent una magnífica feina, està recuperant relats clàssics de la literatura fantàstica catalana en format digital. Trobareu autors com Frederic Pujulà (autor de la primera novel·la de ciència-ficció en català), Pere Verdeguer o Roser Cardús.


La setmana vinent ja hi haurà canvis en el trànsit per la conversió en zona de vianants del Centre - El Nostre Ciutat\nLa setmana vinent ja hi haurà canvis en el trànsit per la conversió en zona de vianants del Centre\nEl dia 29 entra en marxa i a partir del dilluns 22 començaran a adaptar la circulació\n20 març 2021 10:05\nEl dilluns està previst pintar la senyalització horitzontal al carrer Sant Tomàs (Xavi Terol)\nLa conversió en zona de vianants del Centre entrarà en funcionament el pròxim 29 de març i en la setmana prèvia al tancament dels carrers inclosos en l’àmbit on es restringeix la circulació, ja hi haurà alguns canvis en el trànsit que “milloraran el trànsit rodat i facilitaran l’adaptació progressiva”, tal com ha informat l’Ajuntament. Recordar que els vehicles procedents del pont de Sant Jordi seran desviats pel carrer Sant Jaume, mentre que el trànsit que baixa de la Zona Alta haurà de prendre el carrer la Torre de les Maçanes per a accedir a Casablanca i d’ací al Viaducte o la plaça d’Espanya, només pel costat del Calderón.\nDilluns que ve està previst que es procedisca a pintar la senyalització horitzontal al carrer Sant Tomàs. Aquest carrer actualment té dos carrils de pujada i un de baixada amb línia contínua entre ells. Amb els canvis passarà a haver-hi un carril de pujada i un de baixada, que passarà a dues, un exclusivament per a poder girar cap a Sant Jaume. La mesura comportarà 15 places d’aparcament, més quatre de càrrega i descàrrega. Els treballs de pintura no implicaran talls de trànsit, serà regulat mentre es duguen a terme i una vegada finalitzen ja es posaran en marxa els canvis.\nDurant el cap de setmana que ve també hi haurà novetats en País Valencià, que com es recordarà passarà a ser de doble direcció entre el Parterre i la Beniata. Aquest doble sentit ja estarà en marxa el dissabte 27, comptant que també Sant Llorenç està ja tancada al trànsit els caps de setmana.\nAmb la conversió en zona de vianants també hi haurà algunes modificacions en les prioritats a l’hora de circular en els punts que els estudis previs de trànsit han considerat conflictius, canvis que també s’aniran implementant al llarg de la setmana vinent. Un d’ells és l’encreuament del carrer Casablanca amb Gonzalo Barrachina. Actualment els vehicles que vénen de Casablanca han de cedir el passe als que arriben des del Viaducte o la plaça d’Espanya, a partir de la setmana vinent la prioritat serà per als quals arriben des de Casablanca.\nL’altre canvi es donarà al carrer Capellà Belloch, en l’accés a País Valencià. En aquests moments la circulació està regulada per semàfors que atorguen més temps als vehicles que arriben des de País Valencià, es canviarà la temporalització, augmentat el temps en verd per al carrer Capellà Benlloch.\nDel costat de l’oposició municipal, el PP ha criticat que l’Ajuntament vaja a posar en marxa la conversió en zona de vianants del Centre “sense haver implantat la senyalització que indique les noves direccions i condicions d’accés al barri. La improvisació és total perquè no estan senyalitzats els recorreguts alternatius. Va tot cames ajudeu-me”, assegura la regidora Lirios García.\nD’altra banda, tant des de Podem com des de Compromís han insistit en la creació d’una comissió de seguiment de la conversió en zona de vianants, una cosa a la qual es va comprometre el govern municipal segons recorda la formació habitada, que mostra la seua “preocupació” davant l’inici imminent dels talls de trànsit que implica la conversió en zona de vianants. Màrius Ivorra, portaveu valencianista, incideix en què aquesta comissió haurà de “corregir els problemes” i considera que el govern municipal “ha començat la casa per la teulada”.\nAlcoicanvisCentrepeatonalitzaciótràficzona per a vianants\nEl teatre de l’EPSA ix de les aules per primera vegada\nRepararan d’urgència l’accés al Santiago Payá\nEls centres educatius se sumen a la setmana dedicada a l’Orgull


Neix Penedès Verd, un moviment per tenir cura del territori més proper | RTVVilafranca\nNeix Penedès Verd, un moviment per tenir cura del territori més proper\nPenedès Verd és un moviment que ha nascut per organitzar trobades de recollida de residus.\nLa primera trobada verda organitzada per Penedès Verd tindrà lloc aquest dissabte de 9 a 13h a La Serreta, una zona molt propera a Vilafranca que està molt afectada per la quantitat de residus que s’hi estan acumulant darrerament. La trobada compta amb la col·laboració de l’Ajuntament de Vilafranca.\nLes persones que estiguin interessades a participar en aquesta primera trobada verda han de portar guants de roba, aigua, calçat de muntanya i una bossa pels residus. Tothom haurà de dur també la mascareta.\nL’objectiu del moviment Penedès Verd és arribar a tota la població perquè sigui conscient de l’estat de la natura més propera i s’animi a col·laborar en la seva millora. S’hi pot contactar a través de les xarxes socials, @penedesverd, i a través del correu electrònic\nmedi ambient, natura, Penedès Verd, residus, trobada verda\nPenedès Verd ha celebrat la seva primera trobada verda a l'espai natural de La Serreta\nEls treballadors del servei de recollida de residus inicien una vaga a Sant Sadurní


Cita prèvia ITV | Els filtres que sempre has de canviar a temps\nEncara que els cotxes d'ara són màquines de precisió i alta complexitat, dissenyades per a complir la seva funció durant milers de quilòmetres, depenen d'un bon manteniment perquè així sigui. És molt important respectar els intervals de manteniment dictaminats pel fabricant i part d'aquest ha de veure amb canviar a temps els quatre filtres essencials perquè el cotxe no sofreixi desgastos prematurs i avaries.\nEl filtre d'oli: l'oli és com la sang del cotxe i el filtre d'oli s'encarrega que cap impuresa acabi danyant els components interns del motor. Purifica el lubrificant perquè pugui fer el seu treball de manera eficient. Un filtre de l'oli en mal estat permetrà que s'introdueixin impureses i alentirà l'arribada d'oli, la qual cosa pot provocar un desgast prematur del motor, un baix rendiment o fins i tot una avaria del motor. El seu canvi pot variar entre els 10.000 i els 30.000km, depenent del tipus de cotxe.\nEl filtre del combustible: aquest filtre evita que les impureses del combustible s'endinsin en el motor, en el cas dels cotxes de gasolina, mentre que, en el cas dels cotxes dièsel, s'encarrega d'eliminar la humitat i evitar la corrosió dels elements metàl·lics. Al final, la seva missió és protegir els injectors per a mantenir el rendiment i longevitat del motor. Si s'obstrueix, podem percebre problemes en arrencar o bé notar una acceleració més lenta. Ha de canviar-se aproximadament al cap dels 60.000km.\nFiltre de l'aire: la seva funció és frenar que totes les impureses de l'exterior (insectes, pols, partícules, sorra...) arribin al motor, permetent així una correcta mescla entre l'aire i el combustible i, per tant, la màxima potència del motor. Sol canviar-se entre els 15.000 i 20.000 quilòmetres o una vegada a l'any.\nFiltre de l'habitacle (o de “pol·len”): els filtres fins ara citats tenen un clar efecte sobre el bon comportament mecànic del cotxe, aquest té a veure amb el nostre confort en el cotxe. La seva principal funció és evitar que es colin impureses, olors i residus al sistema de climatització. És a dir, neteja l'aire que arriba a l'interior del nostre cotxe.\nAquests quatre filtres són els més comuns en un cotxe modern i són els que no has d'oblidar de canviar de manera periòdica.


El Col·legi d'Advocats Sabadell diu prou i demana la dimissió de la consellera de Justícia\nEl Col·legi d’Advocats diu prou i demana la dimissió de la consellera de Justícia\nEl Col·legi d’Advocats diu prou i demana la dimissió de la consellera de Justícia, Ester Capella, per la “inacció” que ha mostrat pel problema de la refrigeració als jutjats de Sabadell. Un problema que ve de molt lluny però que s’ha aguditzat aquest estiu on hi ha hagut, fins ara, dues onades de calor.\nLes altes temperatures van provocar aquest dimecres que el cas més mediàtic que s’instrueix a Sabadell, probablement el més complex de la història dels jutjats a la ciutat, s’hagi hagut d’aturar (més info: ‘Massa mercuri pel cas Mercuri‘). Dins la sala l’alcaldessa de la ciutat, Marta Farrés, a l’espera de declarar com a testimoni a la peça 28 del cas Mercuri, o l’exalcalde Juan Carlos Sánchez. La pròpia alcaldessa s’hi ha referit, com no, des de Twitter:\nAvui s’ha suspès la meva declaració com a testimoni al jutjat per les elevades temperatures. He viscut en primera persona les condicions lamentables a les quals s’han d’enfrontar cada dia els treballadors dels jutjats de la ciutat. (1/2)\n— Marta Farrés/❤ (@socmartafarres) July 24, 2019\nEl Col·legi d’Advocats havia demanat dimissions fins ara però centrades en el responsable territorial. Aquest dimecres en demana ja la de la consellera. La crisi del 2019 s’allarga un mes i la institució col·legial assegura que la Generalitat “no sembla capaç de trobar solucions” (més info: ‘La meitat dels jutjats tancats per la calor‘).\n“La situació resulta del tot inamissible, per reiterada en el temps i en l’espai. Resulta inexplicable que un element bàsic per a la seguretat i salut de les persones, com és el sistema de climatització d’un edifici públic, no pugui reparar-se de forma definitiva al llarg de tot un mes, i en època estival”, assegura el Col·legi d’Advocats en un comunicat.\nEl col·legi demana un nou edifici singular per a Sabadell que pugui albergar l’administració de Justícia i que compleixi els estàndarts “mínims exigibles”. L’actual edifici és dels anys 90 del segle passat.\nFoto portada: el degà del Col·legi d’Advocats, Manolo Hernández, en una xerrada. Autor: cedida.


cuina útil: Tancat per vacances: lassanya de carbassó i mató\nPublicat per Lídia a 17:39\nKui_Netes 9 d’agost de 2012, a les 21:28\nAmb la de carbassons que hi han ara i lo bons que estan, val la pena prendre nota.\nEt deixo una copeta a la meva cuina d'una mena de sorbet de llimona que he fet.\nMentres prepares maletes, quedes convidada.\nRoser 10 d’agost de 2012, a les 10:03\nMmmm t'ha quedat inmillorable! Petons\nLa Cuina Violeta 10 d’agost de 2012, a les 21:48\nBones vacances i fins setembre, menjarem lassanya amb carabassó segur (en tenim molts).\nEls fogons de la Bordeta 16 d’agost de 2012, a les 12:55\nMmmmmm nina, quina bona entrada abans de marxar de vacances... fa venir salivera!!!! Que t'ho passis genial!


> Webinars Prevenció i actuació contra la violència per raó d'orientació sexual, identitat o expressió de gènere.\nEntre els dies 22 de juny i 2 de juliol, les 6 universitats catalanes integrants del projecte realitzaran webinars específics en els quals es presentaran els primers resultats obtinguts i es desenvoluparà una taula d’experiències on persones del col·lectiu LGTBIQ+ de les diferents universitats exposaran les seves trajectòries des de les diferents perspectives: professorat, alumnat, personal d’administració i serveis o entitats que treballen la temàtica.\nPodeu consultar la programació de les diferents universitats seguint el twitter del projecte @Uni4_Freedom\nWebinar de la Universitat de Barcelona\n> Reunió del consell assessor\nLa reunió va comptar amb la participació de membres de les diferents entitats que conformen el consell assessor, així com de persones vinculades al col·lectiu LGBTIQ+. Aquest enfocament participatiu de la recerca, emmarcat per la metodologia comunicativa, situa als beneficiaris del projecte en un pla d’igualtat respecte a l’equip investigador per tal de poder dialogar i construir la recerca, en totes les seves fases.\nConcretament, la reunió va servir per revisar i construir els instruments que s’utilitzaran per a dur a terme el treball de camp a les 6 universitats catalanes que participen del projecte.\nLes properes accions aniran enfocades a la implementació d’aquest treball de camp a les universitats catalanes, trencant el silenci existent al voltant de les violències i actituds discriminatòries que pateix el col·lectiu LGBTIQ+ i contribuint així a millorar no només la seva qualitat de vida i la qualitat, sinó també la qualitat de l’ensenyament superior a Catalunya.\n> Reunió de l'equip investigador\nEl passat dimecres 30 de maig va tenir lloc a la Universitat Rovira i Virgili la primera reunió de l’equip investigador del projecte Uni4Freedom. L’equip del projecte encapçalat per la Universitat Rovira i Virgili i format per la Universitat de Barcelona, la Universitat de Lleida, la Universitat de Girona, la Universitat de Vic, la Universitat Ramon Llull i la Universitat d’Extremadura, juntament amb les entitats que constitueixen el consell assessor, H2O Col·lectiu Gai, Lesbià, Bisexual i Transsexual del Camp de Tarragona, Servei d’Atenció Integral a les Diversitats Sexuals i de Gèneres, Xarxa Solidària de Víctimes de Violència de Gènere a les Universitats van poder treballar i establir les bases que guiaran la recerca durant els propers 24 mesos.


Tractaments | Centre Fisioteràpia Activa't\nSón un conjunt de tècniques en què després de fer una primera valoració, el Fisioterapeuta posa una especial atenció en l’estructura i problemes mecànics del cos.\nEl cos funciona com una unitat i tots els elements que formen el nostre eix corporal tenen un paper determinant en l’estat general de la salut.\nÉs una tècnica manual que es centra molt en l’estructura del cos i el seu funcionament. El seu objectiu és que el cos corregeixi les seves patologies i desequilibris, aconseguint un bon equilibri entre estructura òssia, musculatura, teixits tous i òrgans interns.\nÉs la part de la Fisioteràpia que tracta sobretot ossos (fractures, epifiòlisis…), lligaments i articulacions (esquinços, luxacions, artritis traumàtiques…), músculs i tendons (ruptures fibril·lars, hematomes contusions, tendinitis…). La Fisioteràpia activa el procés de recuperació i el dolor disminueix molt més ràpid.\nÉs una part de la Fisioteràpia que inclou un gran ventall de patologies, la majoria d’origen desconegut, i mecanismes fisiopatològics no molt ben definits. Algunes malalties reumàtiques són: espondilitis anquilosant, fibromiàlgia… La Fisioteràpia alleugereix molt el dolor i t’ajudarà a millorar la qualitat de vida.\nÉs un tipus de Fisioteràpia que inclou la prevenció, tractament i recuperació de lesions i patologies associades a l’esport, com ara, rampes, ruptures fibril•lars, esquinços, distensions musculars… La Fisioteràpia et permetrà reiniciar la pràctica del teu esport i recuperar el ritme d’entrenaments.\nConsisteix en l’aplicació d’estímuls físics produïts per un corrent elèctric que aconsegueix una resposta del nostre cos amb un efecte terapèutic. Segons el tipus de lesió s’utilitza un tipus d’aparell diferent, adaptat a cada cas per garantir els millors resultats de la forma més eficient.\nÉs una tècnica de massatge que s’inclou dins del camp de la Fisioteràpia. Consisteix en unes maniobres molt suaus per aconseguir drenar la limfa que per algun motiu es troba estancada, cap a zones limfàtiques per poder eliminar-la al torrent venós. Et relaxarà, t’ajudarà a eliminar líquids, reduir la inflamació i dolor, i millorar les defenses del teu organisme i l’estètica (cel•lulitis).\nÉs una tècnica manual on s’apliquen diferents moviments que s’anomenen maniobres.\nÉs un tractament manual terapèutic. Al peu estan reflexades les diferents parts del cos. Amb l’estimulació d’uns punts concrets del peu, activaràs els mecanismes auto curatius del teu propi cos. Et sentiràs més equilibrat en general.


Coneix el que és un mòbil recondicionat i per què pot interessar-te\nDescobreix què és un mòbil recondicionat i per què pot interessar-te\nBarcelona. Dijous, 19 de desembre de 2019. 22:24\nActualitzat Dissabte, 21 de desembre de 2019. 15:35\nSi ens donen a triar el mòbil que ens agradaria tenir, la gran majoria de les persones voldríem fer-nos amb el nostre telèfon preferit. Tanmateix, la major part de les vegades ens hem de conformar amb escollir el que considerem millor dins del que ens permet el pressupost de què disposem. Però en ocasions, podem aspirar a comprar un mòbil una mica millor que el que marca els diners que ens podem gastar, gràcies als mòbils recondicionats.\nSegurament els hauràs vist en alguna botiga física o en algun web on venguin tecnologia. Els mòbils recondicionats solen portar al costat d'ells un distintiu que esmenta la seva condició. I el cert és que moltes vegades, qui ho veu no sap gaire bé a què es refereix aquesta etiqueta.\nUn mòbil recondicionat és un smartphone que o bé ha estat utilitzat prèviament per un període curt de temps o que ha estat tornat per un usuari. En tot cas, els mòbils recondicionats estan revisats, reparats o tornats a posar a punt –segons sigui la raó per la qual es tornen a vendre amb un cert ús–, comptant sempre amb la garantia de la botiga o de la marca que els torna a posar al mercat.\nLògicament, quan són posats a la venda gaudeixen de l'atractiu de portar un preu menor a l'habitual o de mercat. Si a això se li suma la garantia i que normalment no es nota que han tingut un ús previ, són telèfons als quals val la pena fer un cop d'ull abans de descartar-los com a opció de compra.\nEls motius més habituals pels quals un mòbil gairebé nou sol posar-se a la venda com recondicionats són els següents.\n>Perquè hagi estat utilitzat per la marca del telèfon per realitzar proves.\n>Perquè hagi estat tornat pel comprador original en haver detectat això que tenia algun defecte, que donava algun problema o que simplement s'havia penedit d'haver-lo comprat dins del termini legal.\n>Perquè ha estat utilitzat per una botiga en un expositor durant un temps o en un esdeveniment de la marca.\nEn realitat es tracta de mòbils més o menys utilitzats, però que a diferència dels telèfons de segona mà, els recondicionats són posats a la venda després d'un procés de control i posada en funcionament exhaustiu per part de la marca. És a dir, malgrat que estan una mica utilitzats, el fabricant o la botiga s'assegura que surti a mercat amb les mateixes condicions que un mòbil nou.\nAixò sí, quan un mòbil es posa a la venda com recondicionat, a l'etiqueta ha d'aparèixer ben clar el motiu pel qual entra en l'esmentada categoria. En alguns casos és només perquè la caixa tenia un petit defecte que impedia que es vengués com a nou en igualtat de condicions que els altres, però també podria haver-se patit un dany a la pantalla en haver estat manipulat pel transportista o el venedor, i fins i tot poden de vegades vendre's amb algun defecte físic visible. Per això, un mòbil recondicionat sempre ha de mostrar clarament el motiu de vendre's com a tal.\nPer a aquells que no es fiïn primer de tot d'un mòbil amb aquestes característiques, l'ideal és comprar-lo bé a la marca o a una botiga amb bona reputació, perquè en li cas que acabi donant algun problema, ells es facin càrrec de la queixa i apliquin el que marca l'obligatòria garantia. Comprar un mòbil recondicionat, per barat que sigui, a un establiment físic o online poc conegut podria acabar sent un problema. Per això Apple, Amazon o Media Markt són alguns de les marques o botigues on els qui trien comprar aquest tipus de telèfons dipositen la seva confiança.\nQuant al preu, no es pot parlar d'un descompte concret respecte al mòbil nou original, però el cert és que solen oferir prou rebaixes com per poder aconseguir-ne un de la gamma superior a què el pressupost podria obligar el comprador en el cas d'un telèfon nou. En alguns casos, fins i tot poden veure's descomptes de fins i tot 60 o 70 per cent.


Connectar amb l’abisme – Captures\nPublicat el 13 gener, 2022 per Captures\nL’inici ja no t’és indiferent. Un spider-man cantant un poema al costat d’una dutxa del que sabrem que és un pis ubicat al Raval. D’aquesta manera singular entrem a El gegant del Pi (Teatre Tantarantana), un projecte molt personal de Pau Vinyals. L’autor parteix d’una veritat de la qual va ser conscient vora la trentena: el seu avi era franquista.\nLa narració parteix d’aquest fet i construeix tot un monòleg basat en la vida de l’autor/protagonista on es combinen records del passat i situacions del present. Ens ubica al pis que ha comprat Vinyals amb la seva parella per exposar la idea de llar, de sentir-se a casa, que a vegades oblidem o deixem arraconada per viure el moment i anar tirant. Partint d’aquí, fem un viatge al passat, al poble gironí de procedència de la família, on realment va començar aquesta història. És el context que ens ajuda a comprendre els relats i narracions que ens va servint Vinyals en cada fragment… i la resta s’ha de veure.\nText àgil, molt divertit en alguns moments, que crea complicitat i un nexe entre públic i artista. Ens està explicant la seva història, però podria ser la nostra… i potser ho és, la teva o la de la persona que tens asseguda al costat. Una interpretació natural i propera aconsegueix que l’espectadora se senti com una amiga a qui li estan explicant una anècdota familiar mentre prenen una copa. Això sí, de tant en tant surt a escena l’intèrpret còmic i pallasso que necessita potenciar el text amb una posada en escena enèrgica, viva i gens desapercebuda, que crea un impacte en el públic, ja sigui en forma de cançó, ball o dutxa.\nPosted in TeatreEtiquetat Barcelona, cultura, el gegant del pi, Pau Vinyals, tantarantana, Teatre


Jornades de Pobles amb Encant\nEls Pobles amb Encant de Catalunya redefineixen la seva gestió turística a Rupit\nEls dies 28 i 29 d'abril, Palafrugell va assistir a les Jornades d’Intel·ligència Turística en Destinacions i Experiències de Turisme Regeneratiu als Pobles amb Encant amb la presència de l'Alcalde i una tècnica de l'Institut de Promoció Econòmica de Palafrugell.\nEl director de l’Agència Catalana de Turisme (ACT), Narcís Ferrer i Ferrer, va inaugurar a Rupit la Jornada d’Intel·ligència Turística en Destinacions i Experiències de Turisme Regeneratiu als Pobles amb Encant. L’acompanyaven Albert Marcé Pujol, alcalde de Rupit i Pruit, i Xavier Font Urgell, cap de l'Oficina Tècnica de Turisme de l'Àrea de Desenvolupament Econòmic, Turisme i Comerç de la Diputació de Barcelona, com a coorganitzadors de la trobada.\nEls Pobles amb Encant són una marca creada per l’ACT, formada actualment per catorze municipis: Arties, Beget, Calella de Palafrugell, Castellar de n’Hug, Montclar, Montsonís, Mura, Pals, Peratallada, Prades, Rupit, Santa Pau, Siurana i Taüll. A la trobada d’avui hi han assistit més de 70 persones entre alcaldes, tècnics d’ens públics, personal d’oficines de turisme, i professionals d’empreses relacionades amb el sector turístic interessades i vinculades a destinacions d’aquestes característiques.\nEl director de l’ACT va assegurar durant la inauguració que “la Covid ha portat a fer més consum de destinacions de proximitat, moltes d’elles d’interior, properes a grans nuclis urbans i a espais naturals, que s’han vist afectades. Avui tenim l’oportunitat de debatre i posar en comú qüestions i reptes que de ben segur molts de vosaltres compartiu”.\nEl programa de la trobada contemplava una taula rodona sobre gestió turística als pobles amb encant, amb la participació del Goierri, l’Esquirol i l’Oficina de Turisme de Montblanc; i la ponència de Carlos Romero Dexeus, director d’Investigació, Desenvolupament i Innovació de Segittur, sobre com utilitzar la intel·ligència turística i el paper que juguen la innovació, la sostenibilitat i la tecnologia.\nTambé incorporava la ponència de la consultora en estratègies d’ecosistemes Lucía Hernández sobre el turisme com a catalitzador de regeneració territorial i una taula rodona sobre diverses experiències de turisme regeneratiu. En aquest sentit, Ferrer ha explicat que “un exemple és el nostre projecte Grand Tour de Catalunya, una ruta que també passa pels Pobles amb Encant certificats per l’Agència Catalana de Turisme”.\nL’alcalde de Rupit i Pruit va agraïr de manera especial la participació activa de la dotzena d’alcaldes i alcaldesses presents, així com la de personal tècnic dels ajuntaments “en aquesta jornada de debat i reflexió sobre el futur turístic immediat dels nostres pobles”.\nPer la seva banda, Xavier Font ha ressaltat que “des de fa anys els nous patrons de consum turístic, accelerats amb la pandèmia, han derivat en un ús intensiu dels espais d’interior que ha afectat especialment els pobles amb encant. Per evitar posar en perill l’experiència turística, cal fer un plantejament rigorós per definir uns models de governança intel·ligent i sostenible en la gestió turística d’aquests pobles. És determinant apostar per la innovació, la tecnologia i la sostenibilitat en la planificació i gestió d’aquestes destinacions”.\nAquesta jornada es va complementar amb una sessió tècnica i un benchmark per conèixer les particularitats de Rupit, en què participaven representants dels Pobles amb Encant afiliats a l’ACT, on podien seguir teixint xarxa i treballar conjuntament en la promoció i difusió d’aquesta marca de promoció i comercialització turístiques.


Calaix de tarda boirosa: John Lennon\nPublicat per Xitus a 2:52\nNo pares/is,eh? Ara no tinc temps de llegir, pero a la tarda/vesprada, no m'ho vaig a perdre.\n21 d’octubre de 2009 a les 4:58\nFantàstic post! Enhorabona, m'ha encantat com no podia ser d'altra manera.\nCrec que les coses més negatives a la llarga t'ensenyen coses bones. Potser si John i Paul no haguessin perdut les seves mares (què no deixa de ser una putada grossa), no haguessin estat el que són. La cançó "Mother", una meravella. Pens que tot allò que ens passa a la infància i adolescència és el que forma el nostre caracter futur perquè en aquells moments encara no estem formats com a persones. No sé si es pot arribar a canviar però sí millorar. Jo tímida ja ho seré sempre però puc dissimular-ho, o aprendre a controlar-ho més. Algú va dir que per a crear art has de ser sensible, una mica solitari, haver sofrit una mica... (bé, la frase no és exactament així però venia a dir això) Pens que sí. L'art en general (pintura, escriptura, música, etc) ens permet expressar i treure o comunicar tot allò que duem a dins. Cadascú després utilitza el mètode que li va millor, com va fer John Lennon i la resta del grup amb la música.\nTema Yoko Ono. Me cau torta! (Quina novetat jeje) Podria ser que Lennon cerqués una mare però, encara que ell va fer cançons molt bones en solitari i estant amb ella, Yoko igual es va ficar massa on no la demanaven i l'altra qeu es devia deixar...\nLa darrera entrevista aquella que va concedir criticant a tots els Beatles, és un fet una mica trist tenint present com varen acabar les coses poc després. Però tot són èpoques, moments, estats d'ànim. La cançó que George Harrison va compondre en memòria de Lennon després de la seva mort, "All Those Years Ago", imagin que es podria resumir d'alguna manera en que la mala llet s'ha de deixar de banda i mirar de recordar sempre els moments bons que al cap i la fi són pels que val la pena viure.\nProperament, i si tot va bé, he d'anar a la casa de Cynthia per uns temes de la feina! :D Ja te contaré. En aquest cas no faré un post :S\nBesets! (Quin testament...)\n21 d’octubre de 2009 a les 5:40\nFa dies que no passo i m'he de posar al dia, però no puc deixar de preguntar-t'ho!!! Com t'ho has fet per a posar-te la caricatura aquesta fixa al bloc (costat dret inferior... com si no sabessis què vull dir...)?????????\n21 d’octubre de 2009 a les 7:09\ndiurf ha dit...\nConec poc el tema, poc la vida dels personatges..tan sols algún record amb alguna de les seves lletres, pero he trobat el post molt interessant, i si me l'he llegit tot...\n21 d’octubre de 2009 a les 8:47\nCrec que llegint aquest post m'he informat de moltes coses que no sabia, moltes gràcies per fer-nos conèixer (als que no el coneixem) coses d'en Lennon que no coneixíem i que mai havíem obert un llibre per fer-ho. Per cert, tens feina o no? Aix, tant de bo que sí!!!\n21 d’octubre de 2009 a les 11:41\nTuti ha dit...\nJo confesso que mai m'havia agradat aquesta imatge de Lennon i Yoko, i ara sabent la història menys.\nPerò fa un temps que tinc un mini-debat intern (bé no em gasta gaire temps però alguns musics o escriptors o professionals d'altres camps, m'hi fan reflexionar) i és que s'ha de valorar junt l'artista i la persona????\nA mi de vegades veig que em passa que si sé la historia de la persona i no em sembla gaire correcte acabo avorrint les seves cançons.\nPotser ho hauria de saber separar, però em passa.\nAi Xitus, ja veus que penso massa buuuuf.\n21 d’octubre de 2009 a les 12:46\nAra sí. Porte una vesprada mogudeta, però finalment he llegit tooooooot el teu post i he escoltat la canço, i no, no m'has decebut. Ha estat molt interessant i per no enrollar-me massa, et dire que comparteixc la opinió de Caterina en tot i cadascuna de les coses que comenta.\n21 d’octubre de 2009 a les 14:00\nHey Jude, la canción que más me gusta.\nbesos, xitus, espero que estés bien. ;-)\n21 d’octubre de 2009 a les 14:10\nUn persontage esquerp però amb poesia a la boca.\nJa m'escoltaré alguna cosa d'en Harrison, em pensava que aqui el gran Déu era en Lennon.A mi tampoc em va agradar aquesta relació tan estreta d'en Lennon i la Yoko, però bé, suposo que l'amor éu fer que et tornis una mica "lelo".\n21 d’octubre de 2009 a les 14:40\nVaja, desconeixia totalment aquesta visió d'en Lennon... No tenia ni idea que maltractava la Yoko Ono!\n21 d’octubre de 2009 a les 15:24\nEi bones guapo!!!!\nA mesura que m'anava llegint el post em venien diferents sensacions, crec que de cada experiència, sigui positiva o negativa se'n pot treure quelcom que tard o d'hora et pot ser de profit.\nHi ha detalls de la vida d'en Lennon que desconeixia, d'altres que els sabia.\nL'última entrevista sempre m'ha donat una imatge de prepotència, d'estar per sobre del bé i del mal.\nTens raó, hi ha peces del Harrison, genials!!!!\nEn fi, que me'n torno a la feina.\n22 d’octubre de 2009 a les 4:09\nJoana, això d'una vesprada mogudeta és per a bé o per a mal? jeje. No me'n vaig adonar i em va sortir un post llarg. Però sort en tinc de lectors com vosaltres que ho llegiu amb la paciència que a mi em falta sovint!\nEstic d'acord en el possible efecte posterior positiu de coses a priori negatives. Evidentment també en que en les primeres etapes de la vida tot ens determina amb més força. La sensibilitat per a l'art és necessària, és clar, ahir vaig tenir una conversa interessant sobre aquets tema amb el peletero (amic i blogger que comenta per aquí també). Evidentment Lennon es deixava. Eren un xoc de dos caràcters forts, i suposo que ell mostrava la seva cara més amable fins que se li inflaven. La cançó d'All those years ago és fantàstica, pel que fa a lletra i musicalment. I podria ser una bona manera de cicatritzar, sí...\nA veure això de la Cynthia, ja ens contaràs!!\nT'ha sortit un contrapost més que un comentari, però bé, crec que és un tema que t'arriba :p\nTranki Núr, posa't al dia quan et vagi bé, amb calma. Respecte això del dibuixet, t'escric (per aquí seria un embolic).\nMoltes gràcies diruf per llegir-lo tot! :D Bé, tot i que em sembla que tinc uns pocs anys més que tu, jo tampoc hi he coincidit temporalment amb ells com a grup, i fins i tot amb Lennon no, perquè el van assasinar el 8 de desembre del 1980 i jo vaig néixer l'11 de març del 1981. Però el gust pels beatles em vé dels meus pares, ha estat una bona herència. Un altre petonet per a tu!\nMe n'alegro de la funció informativa del post, instints :) També t'informo que encara no tinc plaça, i que la cosa, intueix el meu nas, anirà per llarg. lamenys tinc temps per anar estudiant la carrera mentrestant. Qui no es consola és perquè no vol! bxitus!\nAquest debat Tuti és el que ahir tenia amb el peletero. Em va donar una explicació curiosa. En resum, l'artista hi veu més enllà. Penso que Lennon era una persona molt sensible per les coses bones i les dolentes. Suposo que van en un pack. Però no sé si hi veia més enllà...Una forta abraçada!!\nHola Sauze, Hey Jude es una canción de McCartney, con posibles connotaciones a Lennon. "Jude" podria ser un mote para "John", y la canción le daría algunos consejos, aunque hay muchos rumores sobre estos dobles sentidos que sin duda, son un submundo en las canciones de los Beatles.\nAi Maria, i tant. Molta raó en que\n1) Feia una mica de basarda això de Ono i Lennon (especialment alguns discos que van fer junts, explicava un dia el Jordi Tardà que la gent només escoltava les cançons del John i saltava les de la Yoko) 2)Sí, quelcom de poesia tenia 3) Escolta cosetes de Harrison, fins i tot, el seu disc pòstum com qui diu, el Brainwashed, és excel·lent! 4) I sí, l'amor fa que et tornis del tot lelo!!Allò que no t'ho esperes i dius, no cauré, altre cop, no cauré. Però tothom hi cau. Tard o d'hora...\nCom tu aigua_clara hi ha molta gent que té la imatge del Lennon pacifista i el tenen com una icona d'això. I no deixa de ser-ho, però hi ha una trama fosca que s'ha de conèixer.\nEi Luthien, ja ho crec, prepotència (per part dels dos, crec que tenien un ego força pujat) i molt ben definit això d'estar per sobre dle bé i del mal.\nDit tot això, he de dir que musicalment Lennon em sembla molt bo, especialment quan coescrivia amb McCartney o bé ell sol però sota segell dels Beatles. Les seves al·lusions a la infantesa, com Strawberry Fields (lloc on he estat) i a la quotidianitat de Liverpool (Penny Lane) fan que tingués bon ull sobre temàtiques per a cançons.\n22 d’octubre de 2009 a les 5:28\nperdó, he escrit diruf en comptes de DIURF!\n22 d’octubre de 2009 a les 5:29\nJo, que em defineixo com a amant de la música però musicalment analfabeta... no en tenia ni idea de "la vertadera història de Lennon". Curiós, que la imatge que tenim al cap sigui taaaan diferent de com era en realitat...\nFantàstic post! :D\n22 d’octubre de 2009 a les 7:29\nHas fet un post molt bo, complert i exhaustiu. Els mites són víctimes d’ells mateixos en molts casos, la seva aureola emmascara la seva fesomia humana, que no sempre es bona y complaent. Darrera la seva dimensió pública hi trobem molts monstres. Lennon era una persona estúpida i envanida.\nPerò també és cert que som injustos i demanem massa al voler que siguin grans artistes i al mateix temps bones persones.\nN’està ple de grans homes maltractadors i mesquins que acaben inventant la vacuna miraculosa o composant la cançó més bonica del mon.\n22 d’octubre de 2009 a les 10:40\nGràcies Alepsi :) Sí, i de fet em fa l'efecte que a major o menor escala, tots tenim una "vertadera història..." Creus que podria ser? jejeje!Petonets!\nHola estimat pelleter,\nja he lluït ufanós la jaqueta per aquests móns de Déu :) He citat la nostra conversa de fa dos dies en comentaris recents. Des de rere la barrera és més fàcil veure les coses i els personatges públics sempre són sotmesos a exigències. Clar que la figura de personatge "públic" s'ha devaluat molt darrerament. Una forta abraçada!!\n23 d’octubre de 2009 a les 1:46


Silvia Soler presenta 'Els vells amics' a Figueres - Empordà\nSilvia Soler presenta 'Els vells amics' a Figueres\nL'escriptora figuerenca parla del poder de l'amistat a Llibres Text en un acte presentat per Joanjo Bosk\nEMPORDA.INFO 17.03.2017 | 09:26\nSilvia Soler presenta llibre a Figueres EMPORDA.INFO\nL´escriptora figuerenca Sílvia Soler torna amb novetat literària: 'Els vells amics', una novel·la protagonitzada per cinc joves creatius i inquiets, estudiants de Belles Arts que es coneixen en un viatge a París. Serà un viatge de només quatre dies que els marcarà per sempre. Soler serà aquest divendres a les 7 de la tarda a Llibres Text, a Figueres, per presentar-lo. L´acompanyarà el músic i activista cultural, Joanjo Bosk.\nEn aquesta nova novel·la, que surt publicada tant en català com en castellà per Columna i Destino, Soler s´endinsa en l´apassionant aventura que suposa la recerca del sentit de la vida i mostra com l´amistat és un valor a preservar.


El projecte ha d'estar relacionat amb la temàtica de l'edició de la Festibity. Per aquesta edició, projectes que combinin recerca i innovació.\nPresentació de candidatures: fins al 30 de setembre del 2021.\nLes propostes Iniciativa TIC es publiquen a la web de la Festibity i en d'altres xarxes socials com Youtube o Slideshare, depenent del suport en el que s'entregua la proposta. En tots els casos se'n fa difusió a través de Linkedin, Twitter i Instagram.\nLa Menció Festibity Solidària és el guardó lliurat per FIB Alumni i la FIB com a reconeixement a un projecte o iniciativa TIC que s'hagi desenvolupat per fer front a les dificultats derivades del Covid-19.\nL’objectiu de la menció és donar a conèixer i posar en valor les iniciatives i aportacions que s’han dut a terme des de les organitzacions tecnològiques per minimitzar l’impacte de la pandèmia en la societat.\nLes candidatures poden ser presentades exclusivament pels partners del Club Festibity. Els partners poden presentar un projecte propi o de tercers, estiguin implicats o no en el seu desenvolupament.\nLes propostes presentades han de ser projectes TIC que tinguin com a objectiu fer front a les dificultats derivades del Covid-19.\nNomés es pot presentar una candidatura.\nEl període de presentació de candidatures ha finalitzat.\nLes candidatures es poden presentar en català, castellà o anglès.\nS’ha de fer arribar el següent formulari al correu festibity@festibity.com. En el cas que es vulgui adjuntar més informació, es poden enviar altres arxius adjunts.\nUn cop rebuda la informació, l’equip de la Festibity en confirmarà la recepció.\nEl jurat està integrat per vuit persones representatives dels sectors tecnològic i sanitari, representants de la FIB i FIB Alumni i persones que han destacat per la seva lluita contra el Covid-19:\nJosep Fernàndez: degà de la FIB (Facultat d’Informàtica de Barcelona).\nBenito Cerrillo: president de FIB Alumni i CIO de Vichy Catalan.\nAndreu Veà: impulsor i president dels COVIDWarriors, biògraf d’internet, tecnòleg, professor universitari i emprenedor digital.\nAnna Benavent: CIO de l’Hospital Universitari Parc Taulí i presidenta de l’Associació Catalana de Professionals d’Informàtica de la Salut.\nJordi Marín: expert TIC i director general de l’ACEC (Associació Catalana d’Empreses Consultores).\nKarma Peiró:periodista especialitzada en les TIC.\nMaite Sainz: cap de l’Àrea de Solucions Tranversals al CTTI (Centre de Telecomunicacions i Tecnologies de la Informació) i vicepresidenta 2a de FIB Alumni.\nDecisió i guardó\nUn cop finalitzat el període de presentació de candidatures, el jurat rebrà les propostes per a la seva valoració.\nPosteriorment el jurat es reunirà per realitzar la votació.\nLa proposta guanyadora es comunicarà durant el debat híbrid Els nous reptes de les TIC que es realitzarà durant el primer semestre del 2021*.\nDes de la FIB es comunicaran els resultats a tots els participants.\nL’entrega del premi es realitzarà durant la 18a Festibity que es celebrarà durant el 2021*.\nEls premis no tenen cap dotació econòmica sinó que consistiran en una escultura i en una àmplia difusió del projecte.\n*Aquestes dates orientatives van lligades a l’evolució de la pandèmia Covid-19.\nTotes les propostes presentades a la Menció Festibity Solidària es publiquen al web de la Festibity i a altres xarxes socials com Youtube o Slideshare, depenent del suport en què s’entregui la proposta. En tots els casos se’n fa difusió per Twitter, Instagram i LinkedIn. Les propostes també s’inclouen al butlletí ClickNEWS.\nEl partner que proposa pot decidir no publicar la candidatura al web, butlletí i xarxes socials de la Festibity i donar-la a conèixer només al jurat i a la resta de partners.\nEl partners pot decidir no aparèixer públicament com a proposant.\nEs generarà una nota de premsa que s’enviarà a mitjans genèrics i especialitzats on apareixerà el projecte guanyador i també tots els presentats.\nUna persona o equip de persones estretament relacionades amb el projecte guanyador seran entrevistades. L’entrevista es publicarà a la web de la Festibity i al butlletí ClickNEWS.\nLa candidatura guanyadora ha estat T-Mercabarna Solidària de T-Systems i Mercabarna.\nDescarrega't les bases i el formulari


Inici > Actualitat > Setmana Mundial de la Lactància Materna\nLa clau pel desenvolupament sostenible\nLa Setmana Mundial de la Lactància Materna (S.M.L.M.) és de l'1 al 7 d'agost i se celebra cada any organitzada per W.A.B.A. (World Alliance for Breastfeeding Action).\nL'edició del 2016 tindrà com a lema "Lactància Materna: clau per al desenvolupament sostenible"\nLa S.M.L.M. 2016 se centrarà en la relació de la lactància materna amb la sostenibilitat i més important encara, amb els Objectius de Desenvolupament Sostenible.\nEl desenvolupament sostenible significa que satisfà les necessitats del present sense comprometre les capacitats de les generacions futures de satisfer les seves pròpies necessitats. La lactància materna és clau per al desenvolupament sostenible, ja que vincula la lactància materna amb la nutrició i la seguretat alimentària; la salut amb el desenvolupament i la supervivència; aconseguint una productivitat econòmica i un potencial educatiu complet, ja que la lactància materna és una pràctica ambientalment sostenible d'alimentació en comparació amb altres alternatives.\nEn el 2016 un nou conjunt d'Objectius de Desenvolupament Sostenible (O.D.S.) s'han definit basats en els "assumptes pendents" dels Objectius de Desenvolupament del Mil·lenni i guiaran els programes de desenvolupament per als pròxims 15 anys.\nHi ha 17 objectius que s'apliquen a tots els països per igual, que abasten no només qüestions generals com el canvi climàtic i la reducció de la pobresa sinó també qüestions més específiques, que inclouen:\nAcabar amb la fam i millorar la desnutrició i la sobre nutrició.\nGarantir una vida sana i la promoció del benestar.\nGarantir una educació equitativa.\nGarantir la producció agrícola i el consum sostenibles.\nNo obstant això, la lactància materna no s'esmenta explícitament en cap dels objectius. Per tant, el moviment de la lactància materna ha de posicionar la lactància materna en totes les formes possibles. Això ajudarà a assegurar que la lactància materna no s'oblidi en la nova era dels Objectius de Desenvolupament Sostenible.\nOBJECTIUS DE LA S.M.L.M. PEL 2016\nInformar sobre els nous Objectius de Desenvolupament Sostenible (O.D.S.) i com es relacionen amb la lactància materna i l'alimentació de lactants, nens i nenes petites (A.L.N.P.).\nAncorar fermament la lactància materna com un component clau del desenvolupament sostenible.\nImpulsar una varietat d'accions de lactància materna i alimentació infantil a tots els nivells, en la nova era dels Objectius de Desenvolupament Sostenible.\nParticipar i col·laborar amb una àmplia gamma d'actors per a la promoció, protecció i suport de la lactància materna.\n- World Alliance for Breastfeeding Action (W.A.B.A.)


Antaviana 4.0: CAVALL FORT: Fem memòria\nSí, estimats lectors i lectores, avui inauguro una secció que us havia promés, la secció CAVALL FORT. Molts de nosaltres hem crescut llegint pàgines de còmics, o llegint les imatges de l'Ot el Bruixot. Per inaugurar-la i tallar la cinta, tal i com "mana el protocol", us demanaré que compartiu amb nosaltres, si us abelleix, a quina edat vau descobrir la revista? I quin record teniu d'aquell descobriment?\non de gener 28, 2014\nJo tenia 10 anys, bé, estava punt de fer-los quan va sortir el Cavall Fort. El meu pare va fer la subscripció des del nº 1 i la rebíem a casa. Vaig llegir el Cavall Fort durant molts anys, encara era ben gran i seguia llegint-lo, els còmics, els articles i m'encantaven els concursos.\nVeure escrit el meu idioma, em semblava fantàstic.\nMolt més tard vaig subscriure jo a la meva filla.\n28 de gener de 2014, a les 18:34


Una fotògrafa busca dos enamorats als que va fotografiar besant-se a l'autopista durant el temporal\nFotografia de la parella besant-se a l'A-2.\nMaría de la Cruz vol regalar-los la instantània que els va fer enmig de l'autopista A-2 tota coberta de neu\nActualitzada 13/01/2021 a les 11:04\nMaría de la Cruz, periodista a Change.org i fotògrafa aficionada, porta dos dies buscant una parella d'enamorats que va retratar besant-se enmig de l'autopista A-2 coberta de neu pel temporal Filomena, un instant inèdit «i meravellós» que vol regalar-los perquè el guardin per sempre.\nSón dos desconeguts que es besen apassionadament a la carretera de Barcelona, a l'altura de l'avinguda d'Amèrica, que apareix completament coberta per la neu al pas de la borrasca Filomena, que ha deixat a la capital la major nevada en mig segle i imatges impossibles d'oblidar.\nI algunes d'aquestes imatges les ha captat De la Cruz, que el dissabte es va llençar al carrer amb la seva càmera i mentre treia fotos de la neu, d'un noi esquiant... va veure de sobte a un noi i a una noia que s'estaven besant enmig de l'horitzó blanc en el que s'havia convertit l'A-2, compta en una conversa amb Efe.\nVa ser diumenge quan va repassar totes les instantànies que havia tret i va veure «aquesta foto única» que va decidir publicar a Instagram amb un missatge on deia «que seria bonic trobar als protagonistes» perquè li agradaria, diu, que tinguessin aquesta imatge irrepetible en les seves vides perquè, probablement, mai podran tornar a besar-se en una autopista coberta de neu.\nFins ara, María de la Cruz no ha tingut èxit encara que la fotografia ha tingut «més de 700 likes» i l'han compartit centenars d'usuaris d'aquesta xarxa social.\nFins i tot ha estat publicada a la revista National Geographic, en un reportatge que ha fet sobre el pas de la borrasca Filomena per Espanya.\nMaría està desbordada i molt contenta per la repercussió que ha tingut aquesta fotografia, però sobretot el que més desitja, diu, és trobar a aquesta parella d'enamorats i donar-los-hi l'original d'aquest instant increïble.\nComenta el contingut : Una fotògrafa busca dos enamorats als que va fotografiar besant-se a l'autopista durant el temporal


L’IES Josep Iborra se suma a la lluita contra la violència de gènere « Infobenissa\nL’IES Josep Iborra se suma a la lluita contra la violència de gènere\n19Cartells contra la violència de gènere a l’IES Josep Iborra\nL’Institut Josep Iborra de Benissa, amb la col·laboració de les Regidories de Serveis Socials i Igualtat, s’ha volgut sumar al Dia Internacional de la violència de gènere, i ha inaugurat una exposició de cartells realitzats pels alumnes de 4t d’ESO, amb l’ajuda del seu professor de plàstica, José Ramón Borràs.\nA través dels cartells dels alumnes fan visible un problema que afecta tota la societat. Aquests treballs formen part del II Programa de Prevenció en violència de gènere, dirigit per Carmen Ivars, de la Naturadora.\nDes de la direcció del centre, la seua Vicedirectora, Mª Pepa Ivars ha anunciat el compromís de seguir treballant dins de les aules a favor de la igualtat i en contra de les violència de gènere.\nPer la seua banda, la regidora d’Igualtat, Gloria Ivars, que ha estat acompanyada de la regidora de Serveis Socials, Raquel Soliveres, ha donat l’enhorabona sobretot als alumnes que han participat en aquest projecte i ha insistit que “cal conscienciar-se que la violència de gènere és un problema de tots i totes i que l’educació és fonamental per a solucionar-ho “.\nFinalment, una alumna de 4t d’ESO, Maria Ortolà, ha llegit unes boniques paraules que han fet reflexionar a tots els assistents.\nOrganitzen activitats de prevenció de la violència de gènere a l’IES Josep Iborra (18/12/2012)\nEls alumnes de l’IES Josep Iborra participen en un programa d’activitats de prevenció de la violència de gènere (31/10/2014)\nBenissa es suma a la campanya contra la violència de gènere (25/11/2014)\nEs reuneix la mesa de coordinació contra la violència de gènere (30/5/2013)\nÚltima actualització: 04:33


Un Alcoyano de menys a més s'imposa al Elx-Ilicitano\nEl C.D. Alcoyano surt de la zona de descens, i s'instal.la en la mitja taula. Primera part, sense gols i un Alcoyano amb més cor que encert. A la represa, gol de Ferrón, bon joc del Alcoyano i els 3 punts es queden a casa.\nEnviat per José Carlos Plà en 29 de setembre de 2014.\nA pesar de les baixes, l’Alcoyano va treballar de valent per a guanyar al Elx–Ilicitano per la mínima; l´únic gol del partit el va aconseguir Francis Ferron en el 52´deslligant la bogeria en les grades. Els blancs i blaus, varen començar molt espessos sobretot de mig camp endavant, però el que en tot moment varen transmetre era compromís i treball al camp, per això van anar a poc a poc millorant i contagiant al públic, que va acomiadar als alcoyanistes amb una calorosa acomiadada, i al crit de “Deportivo, Deportivo”. Amb aquest resultat, el Alcoyano surt de la zona de descens, i s’insta en mitja taula, però té una sortida complicada el proper cap de setmana, visitant el feu del Gimnàstic de Tarragona.\nPrimera part, sense gols i un Alcoyano amb més cor que encert.\nEl Camp del Collao va viure en una vesprada que s’esperava pluviós, però que no va caure ni gota, la disputa del partit pertanyen a la 7ª jornada, i que enfrontava al Alcoyano davant el Elche–Ilicitano; a la llotja d’autoritats, els dos Presidents, José Sepulcre per part ilicitana, i Juan Serrano per l’Alcoyanista.\nEls ilicitans no lluïren la seua indumentària habitual, i ho feren de negre i durat i estaven acompanyats per un xicotet grup d’aficionats; En la primera meitat els dos conjunts no varen fer un gran partit, i el veritablement ressenyable és que l’únic llançament entre els 3 pals del Alcoyano, va arribar al descompte i per part d’un defensor com era Víctor Mongil, antes i de cap tant Francis Ferrón en el 26´com Joan Vich al 39´remataren fora dues bones oportunitats.\nEls ilicitants per la seua part, tocaven prou el baló, però estaven mancats de profunditat, i només varen inquietar al porter de la pedrera, Jero, que s´ha clavat a la butxaca als aficionats local, en 1 ocasió, al minut 6 cuan va fer una gran sortida davant els peus de Tamayo evitant un gol segur. La veritat és que l ‘arribada d’aquest porter, ha donat seguretat a la defensa i a l’equip en general, i això s’ha fet extensiu als aficionats, que contínuament li demostren amb aplaudiments el reconeixement a la seua tasca. Per sort per a tots, el millor estava per aplegar, ja que sense dubtes, el Alcoyano milloraria prou a la segona part…\nA la represa, gol de Ferrón, bon joc del Alcoyano i els 3 punts es queden a casa.\nTan sols havien transcorregut 7 minuts de la represa, quan el capità Javi Rubio, va sorprendre als ilicitans inventant-se una passada pràcticament d’esquena a la porteria rival i des de la zona de banquetes del Collao, i això sí, la constància de Francis Ferrón varen fer la resta, perquè el davanter d’Algesires, sí que va llar la jugada i després d’endinsar-se en l’àrea i davant la mitja sortida del porter ilicità Pol, anotava l´únic gol del partit, amb un remat que va entrar en porteria després de passar sota les cames del porter visitant.\nA les graderies, explosió d’alegria i els locals que cada volta carburaven més i millor, van fer tornar a sentir la calor dels aficionats. Al minut 60, Julio de Dios, va fer una jugada al cercle del camp, que no representava perill, però que la gent va premiar amb una gran ovació, els retalls i la mestria en la qual va sortir el jugador alcoyaniste. Però clar, el resultat era curt, i els ilicitans, que tenen un equip jove, però amb jugadors de qualitat, varen provocar algun perill, sobretot en jugades d’estratègia, ja que amb un córner rematat per Nacho, i després amb sendes faltes botades per Sergi i Mario; afortunadament per a Jero i l’Alcoyano les 3 rematades varen sortir fora.\nMentre transcorria tota la segona part, els blancs i blaus, amb molt de treball, amb lluita varen aguantar el marcador al final dels 94 minuts disputats. Els jugadors i cos tècnic van ser acomiadats amb una forta ovació premiant la millora que es va observar a la segona part i el treball tan intens que varen desenrotllar a el llarg de tot el partit. La mala notícia va ser la lesió de Navarro al minut 65 que se suma a la gran quantitat d´homes que no estan a disposició d´Oscar Cano, donat que estan lesionats.\nElx–Ilicitano: Pol, Peral, Nacho, Gàlvez, Hostench, Franco, Sergi ( 86´Moha Traore), Mario, Nico (78´Christiansen), Sasmu (70´Joaquín), i Tamayo.\nC.D. Alcoyano: Jero, Joan Vich, Navarro (65´José Antonio), Mario Fuentes, Victor Mongil, Carles Salvador, Israel Jerez, Julio de Dios, Francis Ferrón, Javi Rubio i Rubén Ramos (86´Iván).\nArbitre: Luis Collado López, del Col-legi Castellano–Manchego; va realizar una correcta actuació, amonestant als alcoyanistes Israel Jerez i Mario Fuentes, i als ilicitants Peral, Gávez, Hostench i Chirstiansen. Gol: 1 / 0 52 minuts. Francis Ferron.\nEn la roda de premsa, Vicente Mir, entrenador del Elche – Ilicitano i ex jugador del Alcoyano, va manifestar que el seu equip no va meréixer en cap cas la derrota i que va fer mèrits més que suficients almenys per a empatar, i que el Alcoyano havia fet gol a una jugada aïllada.\nPer la seua part, el tècnic local Oscar Cano, deia tot el contrari i posava pels núvols a tota la seua plantilla, perquè pese a les baixes els seus hòmens havien treballat de valent, demostrant molta casta i esperit de treball. Va lamentar la lesió de Navarro, i va vindre a dir, que pese a la dificultat del pròxim partit al camp del Gimnàstic de Tarragona, confia en aquesta plantilla que té molt de mèrit.\nTambé va acudir a la roda de premsa el lateral mallorquí del Alcoyano, Joan Vich, que valorava sobretot el fet d’haver sumat 3 punts, ja que si no és així, la resta de conjunts van escapant-se, i d’aquesta manera poden seguir la seua estela. També va fer referència al seu debut en Alcoi, ja que des que va fitxar havia estat lesionat, debutant la jornada passada a La Murta de Xàtiva; Joan Vich es mostrava molt satisfet també a escala personal, reconeixent tot i això que encara necessita un poc de temps per a estar al 100 %.


Regne Unit – Llegir en cas d'incendi\nJúlia Costa. Barcelona / @liujatasco Margaret Powell (1907-1984) va ser una escriptora anglesa molt popular, ja que durant el seu temps de popularitat va aparèixer sovint a la televisió, tot això després de l’èxit del seu primer llibre En el piso de abajo, del qual expliquen que va servir...\nManel Haro. Barcelona / @manelhc Passa moltes vegades que dediquem tant de temps a una tasca, que quan ens n’adonem, ha passat tota una vida. Això sol succeir especialment amb la feina, ens capfiquem tant, volem ser tan curosos i professionals, que sovint oblidem que hem de viure...\nJúlia Costa. Barcelona / @liujatasco Un grup de gent que es coneix des dels temps joves es reuneix per fer una celebració, una trobada. En el transcurs d’aquesta trobada la gent comença a dir-se les veritats i la cosa es complica. És aquest un esquema argumental que hem...\nJúlia Costa. Barcelona / @liujatasco L’editorial Impedimenta ha publicat, en castellà, unes quantes novel·les de Penelope Fitzgerald. La llibreria és la primera que ens arriba en català, en una molt bona traducció de Jaume Pons Alorda (en castellà, l’ha traduïda Ana Bustelo). És possible que aquesta edició es...


Conferència: La Seguretat del Pacient. Un tema de la psicologia? (FORMACIÓ ONLINE) | COPC - Col·legi Oficial de Psicologia de Catalunya\nConferència: La Seguretat del Pacient. Un tema de la psicologia? (FORMACIÓ ONLINE)\nDes de fa vint anys, va quedar demostrat que les organitzacions sanitàries, com sistemes humans i tecnològics complexes, són susceptibles de generar incidents relacionats amb la Seguretat dels Pacients (IRSP). Per la seva reducció, es van introduir nous enfocaments sobre la seva gestió: crear una cultura de la seguretat del pacient i del professional, amb un canvi d'enfocament de l'error, superant l'enfocament centrat en el professional i la culpabilització, cap a un enfocament centrat en el sistema.\nDintre d'aquestes noves iniciatives per desenvolupar el canvi de paradigma, proporcionar suport institucional estructurat, tant al pacient i la família, com tanmateix al/la professional sanitari, per tal d'afrontar l'impacte dels errors clínics, és una de les accions que contribueixen a minimitzar les conseqüències que aquests incidents generen sobre els afectats directes i indirectes, reduint costos personals i econòmics i evitant la seva repetició.\nEls/les professionals de la psicologia, hem de conèixer sobre la Seguretat del pacient, des d'una doble perspectiva: sensibilitzar-nos sobre la importància d'aquest tema concret i saber com actuar per donar el suport adient a tots els afectats d'aquests incidents greus.\nL'objectiu general és introduir als participants sobre la Seguretat del Pacient i sobre els nous enfocaments en la gestió dels incidents de seguretat (IRSP).\n- Conèixer els conceptes bàsics de seguretat del pacient i del professional\n- Adquirir competències per actuar de forma adequada en cas d'incident relacionat amb la seguretat del pacient, amb relació al pacient i la seva família, com tanmateix als professionals i els equips.\nPsicòloga especialista en psicologia clínica, Màster i Doctora en Psicologia, adjunta del Servei de Psiquiatria de l'Hospital Universitari Vall d'Hebron. Les seves tasques es desenvolupen al Programa d'Estrès Traumàtic i al Programa de l'Interconsulta Hospitalària, entre elles com consultora de la Unitat de Cremats. A nivell de l'Hospital, és referent de la intervenció psicosocial en Incidents amb Múltiples Víctimes. Membre de la Secció de Psicologia Clínica, de la Salut i Psicoteràpia i de la Secció de Psicologia d'Emergències del COPC.\nData d'inici 13-05-2021\nData de fi 13-05-2021\nData d'inici de la inscripció 02-03-2021, 00:00:00\nData de fi de la inscripció 06-05-2021, 08:00:00\nSessió 1 13-05-2021, 19:00 - 20:00


El conseller de Salut, Boi Ruiz, inaugura la consulta externa i l'hospital de dia d'oncologia de l'Institut Català d'Oncologia a Badalona - Sala de premsa. Generalitat de Catalunya\nEl conseller de Salut, Boi Ruiz, inaugura la consulta externa i l'hospital de dia d'oncologia de l'Institut Català d'Oncologia a Badalona\nquery_builder 16 març 2012 11:43\nLa nova planta d’oncologia disposarà de tres consultes més i s’amplien els espais de l’hospital de dia.\nEl conseller de Salut, Boi Ruiz, ha inaugurat la nova planta de consulta externa i l’hospital de dia d’oncologia de l’Institut Català d’Oncologia (ICO) Badalona, ubicat a la tercera planta de l’edifici maternoinfantil de l’Hospital Universitari Germans Trias i Pujol. La nova planta d’oncologia, amb una superfície total de 1.475 m2 i que milloren la funcionalitat i el confort per als pacients i acompanyants, permetran una millor gestió i ordenació de l’atenció als pacients i una distribució horària més adequada entre les consultes externes, l’hospital de dia d’oncologia i les àrees de suport.\nLa nova àrea de consultes externes amplia en 3 les consultes existents fins ara a l’ICO de Badalona. Ara disposarà d’un total de 17 consultes: 8 de les quals són d’oncologia; 5 són consultes d’hematologia; 1 consulta de cures pal·liatives; 1 consulta de consell genètic; 1 consulta de nutrició, i 1 de psicooncologia. L’hospital de dia també amplia els seus espais i disposarà de 24 butaques, 5 llits de tractament, 4 punts d’extracció, 1 sala de reanimació, 1 consulta d’infermeria, 1 control d’infermeria i 1 zona de treball d’assajos clínics.\nBoi Ruiz ha visitat també les obres del futur CAP Gran Sol, situat al carrer Doctor Bassols de Badalona. El nou centre, que donarà servei a la població dels barris de Llefià i la Salut, permetrà una millor redistribució dels pacients que s’atenen a les tres àrees bàsiques de salut dels barris implicats, i facilitarà una millor accessibilitat als usuaris.\nLa nova construcció, a més dels serveis d’atenció primària, disposarà d’un centre de salut mental d’adults i una àrea polivalent per a l’activitat especialitzada que permetrà apropar part de l’oferta no lligada estrictament a l’equip d’atenció primària a pacients de les tres àrees bàsiques i d’altres zones de Badalona.\nFinalment, el conseller de Salut ha visitat la Unitat Polivalent d’Investigació Clínica (UPIC) de l’Institut d’Investigació Sanitària Germans Trias i Pujol. Aquesta Unitat, que funciona des de l’any 2011, ofereix als investigadors que ho requereixin (tant del campus Can Ruti, com d’institucions externes) un espai on dur a terme assaigs clínics en les diverses fases del procés de recerca clínica.\nLa UPIC disposa d’unes instal·lacions de 400 m2 que inclouen consultes externes, butaques d’hospital de dia, llits d’hospitalització i espais per als investigadors on es duen a terme estudis d’investigació dins de l’àmbit dels nous medicaments, dels productes sanitaris i de la tecnologia mèdica, així com avaluacions de l’impacte dels tractaments en l’evolució de determinades malalties. Actualment, es duen a terme tretze projectes d’investigació, n’hi ha dotze més pendents de començar i que ja s’han presentat al Comitè Ètic d’Investigació Clínica (CEIC), i n’hi ha quatre més compromesos i pendents de presentar-los al CEIC.


Ah, els romàntics! Què t'haurem fet que a vegades ens mires com si fóssim els enemics de totes les teves causes? Quan, en veritat, en som sempre els aliats, defensors, advocats. Ens trobes en totes les raons que t'hi porten, ennoblint el gest de sortir de la fossa d'una objectivitat erma. No la sabries tocar, la causa que t'empeny, sense abans haver-la estimat no pas pel que era o havies sentit dir d'ella -en aquest cas també haguessis pogut acabar a l'altra banda- sinó pel que ella no havia sentit dir de tu encara. Vas venir a buscar-la com un forat cremant el pit, i en l'enginy de seguir i seguir has negociat aquesta bella costum de no veure'm mai prou implicat. Ets la meva activista preferida, la meva preferida sense que m'hagi de fer cap pregunta, que no has anat mai enlloc que no fos per estimar-t'ho tot.\nA vegades sé que ets més romàntica tu que jo. A vegades me n'oblido per poder-te deixar que em diguis poeta i veure't respondre a la defensiva quan et dic artista. Confesso que no he entès mai per què aquest país desconfia tant del romanticisme. Haig d'imaginar-lo pujat dalt del cavall, mirant a banda i banda d'una vall desoladament deserta esperant l'aparició sobtada que el fa estar alerta sempre. Tu m'ho vas dir abans que ningú, que com ens cansa la lluita i com ens treu el temps d'agradar-nos en altres coses. Paisatges. No sabem la història del que ens agrada, i aquí encara menys, però pot ser que amb una ànima més romàntica poguéssim oblidar-nos de la neutralitat que ens exigeixen i ser més naturalment subjectes. Llavors, dibuixaries més.\nSe'm fa igual de romàntica la forma del teu somriure, forma de predicat, com els teus rituals d'abans d'anar a dormir, com la teva veu clara, més concisa que la meva, quan treus un fusell imaginari que després sempre torna al centre. Els teus pintors farien reverències a les teves defenses sense gota d'excés, i els teus cicles alliberadors són com una rendició forçada que imposes a l'artifici que et sobra, que et rellisca per la pell com un tatuatge de neu fina. Byron no et diria res, però només perquè el coneixes massa. Així quan cuines inventant receptes, així quan la psicologia i la universitat et fan dir-me que tens alguna cosa a aprendre. Digues al món per què t'agrada Bernini, digues al món d'on treus el color de Schiele.\nEts l'adorn perfecte. No hi ha racó del teu cos que no dugui una garlanda o una peça de disseny, t'has fet tu mateixa el quadre d'un pinzell. Del pinzell, dir-te que no cal que el premis fort, ni cal que et preocupi gens que caigui de la teva mà, que com més lleugerament agafes alguna cosa més enganxada s'hi queda, estàtica i quieta, entre els teus dits, obedient. Si cal t'espera, si cal corre a avançar-te el moviment. I si com tots els romàntics del món havies esperat a que es fes justícia i a poder signar termes concrets amb la ploma del teu talent, recordar-te que aquell far que et guarda el mar et guarda també el geni intacte. Digues al món per què ets negra com Nina Simone.\nEn la música ets categòricament. Les categories són fetes per impressionar-me, i fa temps me les vaig treure totes de sobre. No tinc esperit per a encabir-hi un sentit de la fama, la materialitat de la raó m'avorreixen com un historial o algú que recita punt per punt les pautes d'una trajectòria. Però els motius m'encisen i les enciclopèdies que ningú ha forçat d'entre la brossa em guanyen. Així el teu jazz ha escombrat nits senceres i he descobert poetes a qui havia negat la casualitat d'una trobada. Sempre tens una cançó, sempre una partitura endreçada. Quan les deixes anar al vol et descansa a l'esquena el neguit que a vegades confons amb l'ofensa de portar-te la contrària. Ningú et porta mai la contrària. Digues al món per què llegeixes a Nabokov.\nColor ataronjat, cel africà. Imatge sublim d'un paradís que hem perdut tots, imatge icònica de Warhol. Una paraula que calla quan ha de respondre, una pregunta a destemps. Una visita a un museu que s'allarga, un passeig mirant un camió que neteja el paviment i l'asfalt. Parlar massa, mirar sense destorbar, descobrir una cervesa nova en una plaça vella. Enfadar-se per qualsevol cosa, dir que "el silenci no pesa". La teva Roma que paga refugiats, el teu París que no surt a les notícies. Un quadre que no has vist, una frase que escric de matinada com si ningú hagués de llegir-la, el secretisme i la roba neta. La lentitud i una llibreria. Digues al món per què balles quan canta David Bowie.\nPel que fa a mi, sempre tinc un rebost ple del que el dia anterior vas oblidar de tu, i tinc una font guardant-te l'ensenya que diu que som fills d'un país que quan parlem així no ens entén, es cansa d'escoltar-se, no vol sorprendre's de tenir una mica menys de por i tot s'ho juga al subconscient. Tot i així li parlem com si hagués de tornar-nos aquest esforç de viure sense creure en el perill de mirar-nos en l'ensenya, fer com si res hagués volgut veure'ns i acabar lluitant per alguna cosa sense fer-ho per nosaltres.\nDigues al món per què dorms amb Frida Kahlo. I ràpid, perquè el romàntics som així. Tenim més pressa que el silenci que ens empeny. Així la Tramuntana com el Garbí.\nHas encertat el nom de cada cosa que torna.\nCultura Del debat públic Xavier Servat\nArts Carta a Bob Dylan Xavier Servat